open-index/open-wikipedia-markdown huggingface dataset:
ଇଉକାଲିପଟାସ୍

ଇଉକାଲିପଟାସ (**Tasmanian Blue Gum**, **Southern Blue Gum** ବା **Blue Gum**, ଉଦ୍ଭିଦିକ ନାମ *Eucalyptus globulus*) ହେଉଛି ଏକ ଚିରହରିତ ଦ୍ରୁମ । ଏହା ପୃଥିବୀର ସବୁ ଜଳବାୟୁରେ ବଢ଼ିପାରେ। ଏହାର ଉତ୍ପତ୍ତିସ୍ଥଳ ହେଉଛି ଅଷ୍ଟ୍ରେଲିଆ । ଏହା ୩୦ରୁ ୫୫ ମିଟର (୯୮ରୁ ୧୮୦ ଫୁଟ) ଉଚ୍ଚ ହୋଇଥାଏ। ସବୁଠାରୁ ଉଚ୍ଚ (୯୦.୭ ମିଟର) ଇଉକାଲିପଟାସ ତାସମାନିଆରେ ଦେଖାଯାଇଛି । ଆଗରୁ ତାସମାନିଆରେ ଏହାଠାରୁ ଉଚ୍ଚ ୧୦୧ ମିଟରର ଗଛ ଥିଲା ବୋଲି କେହି କେହି କହିଥାନ୍ତି । ତାସମାନିଆ ଓ ଅଷ୍ଟ୍ରେଲିଆ ଛଡ଼ା ଏହା ଇଉରୋପ, ପର୍ତୁଗାଲ, ଦକ୍ଷିଣ ଆଫ୍ରିକା, ନିଉଜିଲାଣ୍ଡ, ଆମେରିକା, ହାୱାଇ, ମାକାରୋନେସିଆ ଓ କକେସସ ଆଦି ସ୍ଥାନରେ ମଧ୍ୟ ଦେଖିବାକୁ ମିଳେ । 

## ସ୍ୱରୂପ ବର୍ଣ୍ଣନା 
ଏହି ଗଛରୁ ବାରମ୍ବର ଫଡ଼ା ଫଡ଼ା ହୋଇ ବଳ୍କଳ ବାହାରିଥାଏ। ପତ୍ର ଗୁଡ଼ିକ ବିପରୀତ ଆବର୍ତୀ, ଅଠାଳିଆ ଓ ଏହାର ଲମ୍ବ ୬ରୁ ୧୫ ସେ.ମି. ହୋଇଥାଏ। ପାକଳ ପତ୍ର ଗାଢ଼ ସବୁଜ ରଙ୍ଗର ହୋଇଥାଏ। ଏହାକୁ ଦଳିଲେ ଏକପ୍ରକାର ସୁଗନ୍ଧ ବାହାରେ। ଏହାର କଢ଼ ଗୁଡ଼ିକ ନଟୁ ଆକାରର ଏବଂ ଏହାର କଢ଼ ଅଗରେ ଏକ ଟୋପି ରହିଥାଏ। ଲହୁଣୀ ରଙ୍ଗର ଫୁଲଗୁଡ଼ିକ ଗୋଟି ଗୋଟି ହୋଇ ଫୁଟିଥାଏ ଓ ଏଥିରୁ ଅତି ସୁଗନ୍ଧଯୁକ୍ତ ମହୁ ଜାତ ହୋଇଥାଏ। ଫଳ ଗୁଡ଼ିକୁ ଟାଣୁଆ ଓ ୧.୫ରୁ ୨.୫ ସେ.ମି. ବ୍ୟାସଯୁକ୍ତ ହୋଇଥାଏ। ଗୋଟିଏ ଫଳରେ ୩ରୁ ୬ ଗୋଟି ମଂଜି ରହିଥାଏ। ଏହାର ଚେର ମାଟି ଭିତରେ ବହୁତ ଗଭୀରତାକୁ ଯାଇଥାଏ।

ଫରାସୀ ଉଦ୍ଭିଦ ବିଜ୍ଞାନୀ ଜ୍ୟାକସ ଲାବିଲାରଡେରେ (Jacques Labillardière) ଏହି ଗଛକୁ ପ୍ରଥମେ ଚିହ୍ନଟ କରିଥିଲେ। (*Eucalyptus globulus*)(id = 6643) ସେ ଏହି ଗଛକୁ ରେଚେର୍ଚେ ଉପସାଗରୀୟ ଅଂଚଳରୁ ଆବିଷ୍କାର କରିଥିଲେ।

## ଉପଯୋଗ 
### କାଠ 
ଇଉକାଲିପଟାସ ଗଛର କାଠ ହଳଦିଆ ବାଦାମୀ ମିଶା ରଙ୍ଗର ଓ ଓଜନିଆ, ଏହାକୁ ପ୍ରକ୍ରିୟାକରଣ କରିବା ସହଜସାଧ୍ୟ ନୁହେଁ।  ଏହା ସେତେ ଶକ୍ତ ନ ହେଲେବି ବିଭିନ୍ନ କାଠ କାମ, ବାଡ଼, ଖୁଣ୍ଟ ଇତ୍ୟାଦିରେ ବ୍ୟବହାର କରାଯାଇଥାଏ। 

### ଗନ୍ଧ ତୈଳ 
ଏହାର ପତ୍ରରୁ ରାସାୟନିକ ପଦ୍ଧତିରେ ଗନ୍ଧତୈଳ (ଇଉକାଲିପଟାସ ତୈଳ ବା ନୀଳଗିରି ତେଲ) ପ୍ରସ୍ତୁତ କରାଯାଏ। ନୀଳଗିରି ତେଲ ଉତ୍ପାଦନରେ ଚୀନ ସବୁଠାରୁ ଆଗୁଆ। 

ଏହି ତୈଳର ବିଭିନ୍ନ ଚିକିତ୍ସୀୟ ଉପଯୋଗ ରହିଛି। ଏହାଛଡ଼ା ଏହା ସୁଗନ୍ଧ ତେଲ, ଜୈବ-କୀଟନାଶକ ଓ ଜୀବାଣୁ ନାଶକ ଗୁଣ ମଧ୍ୟ ରହିଛି। 

### ଜଡ଼ିବୁଟି ଚା 
ତାସମାନିଆରେ ଏହାର ପତ୍ରରୁ ଚା ପ୍ରସ୍ତୁତ କରି ପିଆଯାଏ। 

### ମହୁ 
ଇଉକାଲିପଟାସ ତେଲରୁ ମହୁମାଛିମାନେ ମକରନ୍ଦ ସଂଗ୍ରହ କରି ଯେଉଁ ମହୁ ତିଆରି କରନ୍ତି ତାହା ଗୁଣକାରୀ ଓ ସୁଗନ୍ଧଯୁକ୍ତ ହୋଇଥାଏ।

## ସମ୍ବନ୍ଧିତ ବର୍ଗ 
ଅନେକ ଉଦ୍ଭିଦ ବିଜ୍ଞାନୀଙ୍କ ମତରେ ଇ ଗ୍ଲୋବୁଲସ ବର୍ଗ ଭିତରେ ନିମ୍ନ ଲିଖିତ ଉପବର୍ଗ ଆସିଥାନ୍ତି। 
* *E. globulus* subsp. *bicostata* = *E. bicostata* - Southern Blue Gum, Eurabbie, Victorian Blue Gum
* *E. globulus* subsp. *globulus* = *E. globulus* - Tasmanian Blue Gum
* *E. globulus* subsp. *maidenii*= *E. maidenii* - Maiden's Gum
* *E. globulus* subsp. *pseudoglobulus* = *E. pseudoglobulus* - Gippsland Blue Gum, Victorian Eurabbie
ଏହାକୁ ମେଲବୋର୍ଣର ଉଦ୍ଭିଦ ଉଦ୍ୟାନ  ତାସମାନୀୟ ଗୁଳ୍ମ ବଗିଚା  ମାନିଥାନ୍ତି କିନ୍ତୁ ରାଜକୀୟ ଉଦ୍ଭିଦ ଉଦ୍ୟାନ ସିଡ଼ନୀ  ଏହା ମାନେନାହିଁ। ଏଠାରେ ଏଇ ଚାରିଗୋଟି ଉପବର୍ଗକୁ ଅଲଗା ଅଲଗା ବର୍ଗ ବୋଲି ଧରାଯାଏ। 
## ଛପା 

Image:Starr_050818-4121_Eucalyptus_globulus.jpg|ବକଳ ଝଡ଼ିବାର ବେଳ
Image:Starr_050125-3236_Eucalyptus_globulus.jpg|କଢ଼
Image:Starr 051123-5467 Eucalyptus globulus.jpg|ଫୁଲ ଓ ପତ୍ର
Image:Starr_050818-4120_Eucalyptus_globulus.jpg|ଫଳ
Image:Eucalyptus_globulus_-_Köhler–s_Medizinal-Pflanzen-147.jpg| କୋଲ୍ହରଙ୍କ ଔଷଧୀୟ ଗଛ ''(Köhler's Medicinal Plants)* (1887) ଅନ୍ତର୍ଗତ ଏକ ଛପା । 

## ଆହୁରି ଦେଖନ୍ତୁ 
ଔଷଧୀୟ ଗଛଲତାମାନଙ୍କର ତାଲିକା
## ଆଧାର 
## ବାହାର ଆଧାର 
* Botanical characteristics of *Eucalyptus globulus*
* Australian National Botanic Gardens
* Chronology of the discovery of *Eucalyptus globulus'' Iglesias Trabado, Gustavo (2007). In: EUCALYPTOLOGICS

ଶ୍ରେଣୀ:ଔଷଧୀୟ ଗଛ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଜୀବଜଗତ
ସୁମାତ୍ରା

**ସୁମାତ୍ରା** ଇଣ୍ଡୋନେସିଆର ପଶ୍ଚିମରେ ଥିବା ଏକ ଦ୍ୱୀପ ।

## ଆଧାର 
## ବାହାର ଆଧାର 
* 
* William Marsden, *The History of Sumatra,* (1783); 3rd ed. (1811) on line.

ଶ୍ରେଣୀ:ଇଣ୍ଡୋନେସିଆ
ଶ୍ରେଣୀ:ଦ୍ୱୀପ
ରାଜକୋଟ

ରାଜକୋଟ,ଗୁଜରାଟର ଏକ ଜିଲ୍ଲା ଅଟେ।
## ଭୂଗୋଳ 
## ଇତିହାସ
## ପର୍ଯ୍ୟଟନ ସ୍ଥାନ 
## ଆଧାର
ଶ୍ରେଣୀ:ଗୁଜରାଟର ସହର
ଜାଭା

**ଜାଭା** ଇଣ୍ଡୋନେସିଆର ଏକ ଦ୍ୱୀପ । 

## ଅଧିକ ପଢ଼ନ୍ତୁ 
* 

## ଆଧାର 
## ବାହାର ଆଧାର 
* Java Indonesia
ଯତୀନ୍ଦ୍ର ମୋହନ ମହାନ୍ତି

**ଯତୀନ୍ଦ୍ର ମୋହନ ମହାନ୍ତି**, (୩ ଅଗଷ୍ଟ ୧୯୩୨ - ୧୪ ଅଗଷ୍ଟ, ୨୦୧୨) ଜଣେ ଓଡ଼ିଆ ସାହିତ୍ୟିକ ଓ ସମୀକ୍ଷକ । ବୃତ୍ତିରେ ସେ ଜଣେ ଅଧ୍ୟାପକ ଥିଲେ ।

## ଜୀବନୀ 
### ପ୍ରାରମ୍ଭିକ ଜୀବନ 
ଯତୀନ୍ଦ୍ର ମୋହନ ମହାନ୍ତି ୧୯୩୨ ମସିହାରେ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ଶ୍ୟାମସୁନ୍ଦରପୁରଠାରେ ଜନ୍ମଗ୍ରହଣ କରିଥିଲେ। ତାଙ୍କ ପିତାଙ୍କ ନାମ ଜଗମୋହନ ମହାନ୍ତି ଓ ମାତାଙ୍କ ନାମ ଶ୍ରଦ୍ଧାରାଣୀ ଦେବୀ ଥିଲା । କଟକର ପ୍ୟାରୀମୋହନ ଏକାଡେମୀରୁ ବିଦ୍ୟାଳୟ ଶିକ୍ଷା ସମାପ୍ତ କରିବା ପରେ, ରେଭେନ୍ସା ବିଶ୍ୱବିଦ୍ୟାଳୟ, ହାଇଦ୍ରାବାଦ ବିଶ୍ୱବିଦ୍ୟାଳୟ ଓ ଇଂଲଣ୍ଡର ଲିଡ଼ସ ବିଶ୍ୱବିଦ୍ୟାଳୟରୁ ଉଚ୍ଚଶିକ୍ଷା ଗ୍ରହଣ କରିଥିଲେ ।

ରେଭେନ୍ସା ବିଶ୍ୱବିଦ୍ୟାଳୟରେ ଅଧ୍ୟାପକ ଭାବରେ ସେ ନିଜ କର୍ମଜୀବନ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ବିଜେବି କଲେଜ, ଉତ୍କଳ ବିଶ୍ୱବିଦ୍ୟାଳୟରେ ଅଧ୍ୟାପନା କରିଥିଲେ ଓ ପୂର୍ବାଞ୍ଚଳ ଭାଷା ସଂସ୍ଥାନ, ଭୁବନେଶ୍ୱରର ଅଧ୍ୟକ୍ଷ ରୂପେ ମଧ୍ୟ କାର୍ଯ୍ୟ କରିଥିଲେ । ୧୯୯୨ ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ଅବସର ଗ୍ରହଣ କରିଥିଲେ । ତାଙ୍କୁ ବ୍ରିଟିଶ କାଉନସିଲ ତରଫରୁ ସ୍କଲାରସିପ ଓ ପୂର୍ବାଞ୍ଚଳ ଭାଷା ସଂସ୍ଥାନ ତରଫରୁ ଫେଲୋସିପ ମଧ୍ୟ ପ୍ରଦାନ କରାଯାଇଥିଲା ।

ଯତୀନ୍ଦ୍ର ମୋହନ ମହାନ୍ତି,ଉଭୟ ଓଡ଼ିଆ ଓ ଇଂରାଜୀ ଭାଷାରେ ପ୍ରାୟ ୨୦ ଖଣ୍ଡ ପୁସ୍ତକ ଓ ୨୫୦ଟି ନିର୍ବନ୍ଧ ରଚନା କରିଯାଇଛନ୍ତି । ଏହା ବ୍ୟତିତ ପ୍ରଜ୍ଞା ଓ ଭୁବନେଶ୍ୱର ରିଭ୍ୟୁ ନାମକ ଦୁଇଟି ପତ୍ରିକାର ସମ୍ପାଦନା ମଧ୍ୟ କରିଥିଲେ । କେନ୍ଦ୍ର ସାହିତ୍ୟ ଏକାଡେମୀ (୧୯୮୩-୯୩) ଓ ଓଡ଼ିଶା ସାହିତ୍ୟ ଏକାଡେମୀ ସହିତ ସେ ବହୁ ସମୟ ଧରି ଜଡ଼ିତ ରହିଥିଲେ ।

୨୦୧୨ ମସିହା ଅଗଷ୍ଟ ମାସ ୧୪ ତାରିଖରେ ତାଙ୍କର ମୃତ୍ୟୁ ଘଟିଥିଲା ।

## ରଚନାବଳୀ 
* ଓଡ଼ିଆ ଗଦ୍ୟ ସମ୍ଭାର, ୨୦୦୪ 
* ପ୍ରେମସ୍ପଦା, ୨୦୦୨
* ଆଧୁନିକ ଓଡ଼ିଆ ନାଟକ, ୨୦୦୦
* ସୂର୍ଯ୍ୟସ୍ନାତା,  ୧୯୯୯ 
* ଆଧୁନିକ ଓଡ଼ିଆ କବିତା ସମ୍ଭାର, ୧୯୯୮
*ପ୍ରାଚୀନ ଓଡ଼ିଆ କବିତା ସମ୍ଭାର, ୧୯୯୭
* ନୂତନ ସମାଲୋଚନା, ୧୯୮୧
* କାବ୍ୟତତ୍ତ୍, ୧୯୭୬
* ଆଧୁନିକ ଓଡ଼ିଆ କବିତା, ୧୯୬୮
* *ପ୍ରାଚୀନ ଓଡ଼ିଆ କବିତା* (୧୯୪୮)

* Tradition and Creativity : Essays on Oriya literature, ୨୦୦୩
* Madhusudan Rao, ୧୯୯୬
*Into Another Intensity, Essays on Oriya literatrue, ୧୯୮୯
* Along The Stream on Contemporary Oriya Literature, ୧୯୯୯
* There Where Trees Flower, Essays on Modern Oriya Literature, ୧୯୮୭
* Biblography of India Literature in English Translation, ୧୯୮୪
*Literary Crticism : A READING, ୧୯୮୫, (ଯୁଗ୍ମ ଲେଖକ)
* Nobel Laureates AK (1900-1990), ୧୯୯୧, (ଯୁଗ୍ମ ଲେଖକ)
* Land Beautiful An Orissan Culture, ୨୦୦୧, (ଯୁଗ୍ମ ଲେଖକ)

## ପୁରସ୍କାର ସମ୍ମାନ 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୨୦୦୩ - ସୂର୍ଯ୍ୟସ୍ନାତ 

## ଆଧାର 
## ଅଧିକ ତଥ୍ୟ 
* ଯତୀନ୍ଦ୍ର ମୋହନ ମହାନ୍ତିଙ୍କ ସହ ସାକ୍ଷାତକାର

ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ଭି. ଭି. ଏସ. ଲକ୍ଷ୍ମଣ

**ଭାଙ୍ଗିପୁରାପୁ ଭେଙ୍କଟ ସାଇ ଲକ୍ଷ୍ମଣ ** (ଜନ୍ମ: ୧ ନଭେମ୍ବର ୧୯୭୪) ଜଣେ ଭାରତୀୟ କ୍ରିକେଟ ଦଳର ପ୍ରମୁଖ ସଦସ୍ୟ । ସେ ୨୦୧୨ ମସିହା  ଅଗଷ୍ଟ ମାସରେ ସମସ୍ତ ପ୍ରକାର କ୍ରିକେଟରୁ ଅବସର ଗ୍ରହଣ କରିଥିଲେ।
## ବ୍ୟକ୍ତିଗତ ଜୀବନ
## କ୍ୟାରିଅର
## ପୁରସ୍କାର ଓ ସମ୍ମାନ
## ଆଧାର 
## ବାହାର ତଥ୍ୟ
* Cricinfo Player Profile: V V S Laxman
* CricketArchive Player Profile: VVS Laxman

ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଇନ୍ଦ୍ରମାରିଷ

ଇନ୍ଦ୍ରମାରିସ (ଭଦ୍ଭିଦିକ ନାମ ***Acalypha indica***) ହେଉଛି ଏକ ଗୁଳ୍ମଜାତୀୟ ସପୁଷ୍ପକ ଉଦ୍ଭିଦ। ଏହି ଗୁଳ୍ମ ଭାରତର ସମତଳ ଭୂମି ଅଞ୍ଚଳରେ ବିଶେଷକରି ପଡ଼ିଆ, ରାସ୍ତାପାଖ ଓ ଘରର ଆଖପାଖ ଅଞ୍ଚଳରେ ଦେଖାଯାଏ ।

## ବିବିଧ ଭାଷାରେ ନାମ 
## ଭୌଗୋଳିକ ବ୍ୟାପ୍ତି 
*ଇନ୍ଦ୍ରମାରିସ* କ୍ରାନ୍ତିୟ ଅଞ୍ଚଳରେ ସାରା ପୃଥିବୀରେ ଦେଖିବାକୁ ମିଳେ। ପଶ୍ଚିମ ଆଫ୍ରିକାର ନାଇଜେରିଆ ଓ ଭାରତ ମହାସାଗରୀୟ ଅଞ୍ଚଳ, ଭାରତ, ଦକ୍ଷିଣ ପୂର୍ବ ଏସିଆ, ଦକ୍ଷିଣ ପଶ୍ଚିମ ଏସିଆ, ପାକିସ୍ଥାନ, ୟେମେନ ଆଦି ଅଞ୍ଚଳରେ ମଧ୍ୟ ଏହା ପରିଦୃଷ୍ଟ ହୋଇଥାଏ । 
## ପ୍ରୟୋଗ 
## ଅନ୍ୟାନ୍ୟ ପ୍ରୟୋଗ
ଦକ୍ଷିଣ ଆଫ୍ରିକାରେ ଏହାର ପତ୍ରକୁ ଲୋକେ ପରିବା ଆକାରରେ ଉପଯୋଗ କରିଥାନ୍ତି । ଗୋ ମହିଷାଦି ପଶୁମାନଙ୍କର ମଧ୍ୟ ଏହା ଆହାର୍ଯ୍ୟ ।  ଏହାର ପତ୍ର ଏହାର ଚେରଠାରୁ ଅଧିକ ସ୍ୱାଦିଷ୍ଠ । 
## ଔଷଧୀୟ 
* ପାରମ୍ପରିକ ତାମିଲ ସିଦ୍ଧ ଚିକିତ୍ସା ଶାସ୍ତ୍ର ଅନୁସାରେ ଏହା ଶରୀରକୁ ନବଯୌବନ ପ୍ରଦାନ କରୁଥିବା ଏକ ଔଷଧ ।
* ଏଇ ଗଛରେ ଫୁଲ ଆସିଲେ ଏହାକୁ ସମୂଳେ ଉପାଡ଼ିନେଇ ଖରାରେ ଶୁଖାଯାଏ । ଏହି ସର୍ବାଂଗକୁ ଔଷଧୀ ରୂପରେ ବ୍ୟବହାର କରାଯାଏ । ଏହା ବ୍ରୋଂକାଇଟିସ (ଶ୍ୱାସ ନଳୀର ଫୁଲା), ଶ୍ୱାସରୋଗ, ଦମା, ନିମୁନିଆ ଓ ଗଣ୍ଠିବାତ ଆଦିରେ ଉପଯୋଗୀ ।
* ଏହାର ପତ୍ରର ରସ ବାନ୍ତି କରାଏ ।
* ଏହାର ତାଜା ପତ୍ରକୁ ଦଳି ଘା’ରେ ଲଗାଯାଏ ।

## ଆଉମଧ୍ୟ ଦେଖନ୍ତୁ 
* ଔଷଧୀୟ ଗଛଲତାମାନଙ୍କର ତାଲିକା

## ଆଧାର 
ଶ୍ରେଣୀ:ଔଷଧୀୟ ଗଛ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଜୀବଜଗତ
ଶ୍ରେଣୀ:ଓଡ଼ିଶାର ଉଦ୍ଭିଦ
ବିଭୁ ମହାପାତ୍ର

**ବିଭୁ ମହାପାତ୍ର** ଜଣେ ଆନ୍ତର୍ଜାତିକ ଖ୍ୟାତିସମ୍ପନ୍ନ ଫ୍ୟାସନ ଡିଜାଇନର । ସେ ୧୯୭୨ ମସିହା ଜୁନ ମାସ ୭ ତାରିଖରେ ରାଉରକେଲାଠାରେ ଜନ୍ମଗ୍ରହଣ କରିଥିଲେ । ୧୯୯୬ ମସିହାରେ ଜନ୍.ଏମ୍.ହଣ୍ଟସମ୍ୟାନ ସ୍କୁଲ ଅଫ ବିଜିନେସରୁ ଅର୍ଥନୀତିରେ ସ୍ନାତକୋତ୍ତର ଉପାଧୀ ଅର୍ଜନ କରିଥିଲେ । ୧୯୯୭ ମସିହାରେ, ନ୍ୟୁୟର୍କର ଫ୍ୟାସନ ଇନଷ୍ଟିଚ୍ୟୁଟ ଅଫ ଟେକନୋଲୋଜୀରେ ଫ୍ୟାସନ ପାଠ୍ୟକ୍ରମରେ ଯୋଗଦାନ କରିଥିଲେ । ଫ୍ୟାସନ ଇନଷ୍ଟିଚ୍ୟୁଟ ଅଫ ଟେକନୋଲୋଜୀରେ ପଢ଼ିବା ସମୟରେ ହିଁ ସେ ବର୍ଷର ଶ୍ରେଷ୍ଠ ସାନ୍ଧ୍ୟ ପୋଷାକ ଡିଜାଇନର ଭାବରେ ପୁରସ୍କୃତ ହୋଇଥିଲେ । ଫ୍ୟାସନ ଇନଷ୍ଟିଚ୍ୟୁଟ ଅଫ ଟେକନୋଲୋଜୀରୁ ପାସ କରିବା ପରେ ତାଙ୍କୁ 'ହଲଷ୍ଟନ' ପକ୍ଷରୁ ସହାୟକ ଡିଜାଇନର ଭାବରେ କାମ କରିବାର ସୁଯୋଗ ମିଳିଥିଲା । ୧୯୯୯ ମସିହାରେ ତାଙ୍କୁ 'ଜେ.ମେଣ୍ଡେଲ'ର ଡିଜାଇନ ଡାଇରେକ୍ଟର ରୂପେ ନିଜୁକ୍ତି ମିଳିଥିଲା ଓ ଆଗାମୀ ୧୦ ବର୍ଷ ଭିତରେ ସେ 'ଜେ.ମେଣ୍ଡେଲ'କୁ ଏକ ଯୁବସୁଲଭ ରୂପ ଦେବାରେ ସଫଳ ହୋଇଥିଲେ । ଏହି ସମୟରେ ତାଙ୍କ କାମର ଚର୍ଚ୍ଚା 'ଷ୍ଟାଇଲ ଡଟ କମ', 'ଡିଏନଏ', 'ନ୍ୟୁୟର୍କ ମାଗାଜିନ','ଫୋର୍ବସ ମାଗାଜିନ', 'ଭୋଗ୍' ଆଦି ପ୍ରମୁଖ ଫ୍ୟାସନ ମାଗାଜିନରେ ବରାବର ହୋଇଆସୁଥିଲା । ୨୦୦୮ ମସିହାରେ ସେ 'ଜେ.ମେଣ୍ଡେଲ'ରୁ ଇସ୍ତଫା ଦେଇ ନିଜର ସ୍ୱତନ୍ତ୍ର କାମ ଆରମ୍ଭ କଲେ । ସେବେଠାରୁ ସେ ନ୍ୟୁୟର୍କରେ ରହି ଫ୍ୟାସନ କ୍ଷେତ୍ରରେ ନିଜ ପାଇଁ ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଛନ୍ତି । 

ତାଙ୍କଦ୍ୱାରା ନିର୍ମିତ ପୋଷାକକୁ 'ଆଞ୍ଜେଲିନା ଜୋଲି', 'କେଟ ବ୍ଲାଞ୍ଚେଟ', 'ସିଏନା ମିଲର', 'ଗ୍ଲେନ କ୍ଲୋଜ', 'କଟ୍ରିନା କେଫ', 'ଦୀପିକା ପାଦୁକୋନ' ଆଦି ବହୁ ବିଶିଷ୍ଟ ମହିଳାମାନେ ପରିଧାନ କରି, ତାଙ୍କୁ ଜଣେ ଉଚ୍ଚକୋଟିର ଡିଜାଇନରର ମାନ୍ୟତା ପ୍ରଦାନ କରିଛନ୍ତି । ନିକଟ ଅତୀତରେ ଆମେରିକାର ପ୍ରଥମ ମହିଳା, ରାଷ୍ଟ୍ରପତି ବରାକ ଓବାମାଙ୍କ ପତ୍ନୀ ମିସେଲ ଓବାମା ମଧ୍ୟ ବିଭୁ ମହାପାତ୍ରଙ୍କଦ୍ୱାରା ପ୍ରସ୍ତୁତ ପୋଷାକ ପରିଧାନ କରିଥିଲେ ।

ବର୍ତ୍ତମାନ ସେ ଓଡ଼ିଶାର ବସ୍ତ୍ରକଳାକୁ ଉପଯୋଗ କରି, ଏହାକୁ ଏକ ନୂତନ ରୂପରେ ପ୍ରସ୍ତୁତ କରିବାକୁ ଚେଷ୍ଟାରତ ।

## ସମ୍ମାନ 
* ୨୦୧୦ - ୟଙ୍ଗ ଇନୋଭେଟର ଆୱାର୍ଡ- ନ୍ୟାସନାଲ ଆର୍ଟସ କ୍ଳବ
* ୨୦୧୦ - କାଉନସିଲ ଅଫ ଫ୍ୟାସନ ଡିଜାଇନରସ୍ ଅଫ ଆମେରିକାକୁ ମନୋନୀତ
* ୨୦୧୧ - ଇକୋ ଡୋମାନୀ ଫ୍ୟାସନ ଫାଉଣ୍ଡେସନ ଆୱାର୍ଡ

## ଆଧାର 
## ଅଧିକ ତଥ୍ୟ 
* ବିଭୁ ମହାପାତ୍ର ଅଫିସିଆଲ
* ବିଭୁ ମହାପାତ୍ର ବ୍ଳଗ
* ବିଭୁ ମହାପାତ୍ରଙ୍କ ସହ ସାକ୍ଷାତକାର-୧ 
* ବିଭୁ ମହାପାତ୍ରଙ୍କ ସହ ସାକ୍ଷାତକାର-୨

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଲିଓନ

**ଲିଓନ** ହେଉଛି ଏକ ପ୍ରାଚୀନ ତଥା ଐତିହାସିକ ସହର।ପୂର୍ବ କେନ୍ଦ୍ରୀୟ ଫ୍ରାନ୍ସର ରୋନ-ଆଲପସ ଅଞ୍ଚଳ ଅନ୍ତର୍ଗତ ପ୍ୟାରିସ ଓ ମର୍ଶାଇଲ ମଧ୍ୟରେ ଏହା ଅବସ୍ତିତ।ପ୍ୟାରିସଠାରୁ ଏହାର ଦୂରତା ୪୭୦କିମି ଓ ମର୍ଶାଇଲଠାରୁ ୩୨୦କି.ମି। ଲିଓନ ହେଉଛି ରୋନ୍ ଅଞ୍ଚଳ ତଥା ରୋନ୍ ଅଞ୍ଚଳର ରାଜଧାନୀ ।ଅଷ୍ଟାଦଶ ଓ ଊନ୍ନବିଂଶ ଶତାବ୍ଦୀରେ ଏଠାରେ ଆଧୁନିକ ସହରର ମୂଳଦୁଆ ପଡ଼ିଥିଲା।ପରେ ଲୋକସଂଖ୍ୟା ବୃଦ୍ଧି ଓ ସହରର ବିକାଶ ଘଟି ତାହା ଫ୍ରାନ୍ସର ଦ୍ୱିତୀୟ ସର୍ବ ବୃହତ ସହରର ମାନ୍ୟତା ଲାଭ ପାଇଥିଲା।
## ଇତିହାସ 
ଲିଓନ ସହରର ଇତିହାସ ଅତି ପୁରୁଣା।ଖ୍ରୀଷ୍ଟପୂର୍ବ ପ୍ରଥମ ଶତାବ୍ଦୀରେ ରୋମାନମାନେ ଏହି ସହର ପ୍ରତିଷ୍ଠା କରିଥିଲେ।ଦୁଇଟି ପାହଡ଼ ଯଥା ପୂର୍ବରେ ଫୌରଭିଅର ଏବଂ ପଶ୍ଚିମରେ କ୍ରକ୍ସରୌସ ଏବଂ ଦୁଇଟି ନଦୀ ଯଥା ରୋନ୍ ଓ ସାଓନ୍ଙ୍କ ସଙ୍ଗମ ସ୍ଥଳକୁ ନେଇ ଏହି ସହର ଗଢି଼ ଉଠିଛି।
ଏକଦା ରେଶମ ଲୁଗା ପାଇଁ ଲିଓନ ପ୍ରସିଦ୍ଧି ଲାଭ କରିଥିଲା।ସେ ଭଳି ସିନେମା ଇତିହାସରେ ମଧ୍ୟ ଏହା ବେଶ ପରିଚିତ।ଏଠାରେ ଅଗଷ୍ଟ ଓ ଲୁଇସ ଲୁମିୟର ସିନେମାଟୋଗ୍ରାଫ (ଚଳଚ୍ଚିତ୍ର ବିଦ୍ୟା) ଉଦ୍ଭାବନ କରିଥିଲେ।ତା ଛଡା ପ୍ରତି ବର୍ଷ ଡିସେମ୍ବର ୮ରେ ଏଠାରେ ପାଳିତ ହୁଏ ଆଲୋକ ଉତ୍ସବ **ଫେଟ୍ ଡେସ୍ ଲୁମିୟର୍ସ**।୪ ଦିନ ଧରି ଏହି ଉତ୍ସବ ପାଳନ୍ କରାଯାଏ।ତେଣୁ ଏହାକୁ **ଆଲୋକର ରାଜଧାନୀ **ବୋଲି ସମ୍ବୋଧନ କରାଯାଏ।

ଲୋକକଥା ଅନୁଯାୟୀ ମ୍ୟାରୀ ଏହି ସହରକୁ ଅତୀତରେ ପ୍ଲେଗରୁ ରକ୍ଷା କରିଥିଲେ।ତେଣୁ ତାଙ୍କ ସମ୍ମାନାର୍ଥେ ସହରର ବିଭିନ୍ନ ସ୍ଥାନରେ ମ୍ୟାରୀଙ୍କ ପ୍ରତିମୂର୍ତ୍ତୀ ନିର୍ମାଣ କରାଯାଇଥିଲା।ସ୍ଥାନୀୟ ଫୁଟବଲ ଦଳ ଅଲିମ୍ପିକ ଲିଓନାଇସ ୟୋରୋପୀୟ ଫୁଟବଲ ଚାମ୍ପିଆନଶିପରେ ଭାଗନେଇ ଏହି ସହରକୁ ଆନ୍ତର୍ଜାତିକ ସ୍ତରରେ ପରିଚିତ କରେଇପାରିଥିଲେ।

ଅର୍ଥନୈତିକ ଦୃଷ୍ଟିରୁ ମଧ୍ୟ ଏହି ସହର ବେଶ ସୁଦୃଢ଼।ସବୁଠାରୁ ବଡ଼ କଥା ହେଉଛି ଏଠାରେ ଇଣ୍ଟରପୋଲ ଓ ୟୁରୋନ୍ୟୁଜର ମୂଖ୍ୟାଳୟ ରହିଥିବା ବେଳେ **ଇଣ୍ଟରନ୍ୟାଶନାଲ ଏଜେନ୍ସୀ ଫର ରିସର୍ଚ ଅନ୍ କ୍ୟାନସର** ମଧ୍ୟ ରହିଛି।

## ଆଧାର 
## ବାହାର ଆଧାର 
* http://en.wikipedia.org/wiki/Lyon

ଶ୍ରେଣୀ:ବିଶ୍ୱ ଐତିହ୍ୟ
ପ୍ୟାରିସ

**ପ୍ୟାରିସ**, (ଫରାସୀ: ) ଫ୍ରାନ୍ସର ରାଜଧାନୀ ଓ ସବୁଠାରୁ ଜନବହୁଳ ନଗର ଅଟେ । ଏହି ନଗରଟି ୧୦୫&nbsp;ବର୍ଗକିମି ଅଞ୍ଚଳରେ ପରିବ୍ୟାପ୍ତ ଏବଂ ୨୦୧୩ ମସିହା ଜନଗଣନା ଅନୁସାରେ ନଗର ପରିସର ଭିତରେ ଏହାର ଜନସଂଖ୍ୟା ୨,୨୨୯,୬୨୧ ଥିଲା । 

ଖ୍ରୀ.ପୂ. ୩ୟ ଶତାବ୍ଦୀରେ ପାରିସି (Parisii) ନାମକ ଜଣେ ସେଲ୍‌ଟିକ୍ ବ୍ୟକ୍ତି (Celtic) ପ୍ୟାରିସର ସ୍ଥାପନା କରିଥିଲେ । ପାରିସି ନାମାନୁସାରେ ସହରଟିର ନାମ ପ୍ୟାରିସ ହେଲା । ୧୨ଶ ଶତାବ୍ଦୀ ସୁଦ୍ଧା ପ୍ୟାରିସ, ପଶ୍ଚିମ ଦେଶଗୁଡ଼ିକ ଭିତରେ (western world) ବିଶାଳତମ ସହର ତଥା ଏକ ସମୃଦ୍ଧ ବାଣିଜ୍ୟ କେନ୍ଦ୍ର ଥିଲା । ସେତେବେଳ ସୁଦ୍ଧା ବିଶ୍ୱର ପ୍ରାଚୀନ ବିଶ୍ୱବିଦ୍ୟାଳୟମାନଙ୍କ ଭିତରୁ ଅନ୍ୟତମ *ୟୁନିଭର୍ସିଟି ଅଫ୍ ପ୍ୟାରିସ*ର ପ୍ରତିଷ୍ଠା ହୋଇସାରିଥିଲା । ୧୭ଶ ଶତାବ୍ଦୀ ବେଳକୁ ଏହା ଇଉରୋପର ପ୍ରମୁଖ ଅର୍ଥନୈତିକ, ବାଣିଜିକ, ଫ୍ୟାସନ, ବିଜ୍ଞାନ ଏବଂ କଳାର କେନ୍ଦ୍ର ପାଲଟି ଯାଇଥିଲା, ଯାହାକି ଆଜି ପର୍ଯ୍ୟନ୍ତ ବଜାୟ ରହିଛି ।

## ଇତିହାସ 
## ଭୂଗୋଳ
## ଆଧାର 
## ବାହାର ଲିଙ୍କ 
ଶ୍ରେଣୀ:ରାଜଧାନୀ ସହର
ଶ୍ରେଣୀ:ଇଉରୋପୀୟ ସହର
ଶ୍ରେଣୀ:ଫ୍ରାନ୍ସ
ସାଲିକୋର୍ଣ୍ଣିଆ

ସାଲିକୋର୍ଣ୍ଣିଆ,ସନ୍ତସନ୍ତିଆ ସ୍ଥାନ ଓ ସମୁଦ୍ର କୂଳିଆ ଲୁଣି ମାଟିରେ ବଢୁଥିବା ଏକ ବୁଦା ଜାତୀୟ ଉଦ୍ଭିଦ।ଏହାକୁ ଓଡ଼ିଆରେ **କୋୟାଲୁ** କୁହାଯାଏ। ଉଦ୍ଭିଦ ବିଜ୍ଞାନରେ ଏହାକୁ **ସି ଆସ୍ପରାଗସ୍** କୁହାଯାଏ।ସାଲିକୋର୍ଣ୍ଣିଆ ମୂଳ ଜନ୍ମ ସ୍ଥାନ ଉତ୍ତର ଆମେରିକା,ଇଉରୋପ,ଦକ୍ଷିଣ ଆଫ୍ରିକା ଓ ଦକ୍ଷିଣ ଏସିଆର କେତେକ ଅଞ୍ଚଳ।ସାଲିକୋର୍ଣ୍ଣିଆର ବିଶେଷତ୍ୱ ହେଲା ବିଶ୍ୱର ଇନ୍ଧନ ସଙ୍କଟକୁ ଟାଳିବା ପାଇଁ ଏହାକୁ ଭବିଷ୍ୟତରେ ବ୍ୟବହାର କରିହେବ।ଆରିଜୋନା ବିଶ୍ୱ ବିଦ୍ୟାଳୟର ରବର୍ଟ ପ୍ରଥମେ ସାଲିକୋର୍ଣ୍ଣିଆ ଉଦ୍ଭିଦକୁ ଜୈବ ଇନ୍ଧନ ବ୍ୟବହାର ନେଇ ସୂଚନା ଦେଇଥିଲେ।

ବିଶ୍ୱରେ ୨ ପ୍ରକାର ସାଲିକୋର୍ଣ୍ଣିଆ ଦେଖିବାକୁ ମିଳେ।ଗୋଟିଏ ହେଲା ସାଲିକୋର୍ଣ୍ଣିଆ ବିଗେଲୋଭି ଓ ଅନ୍ୟଟି ହେଲା ସାଲିକୋର୍ଣ୍ଣିଆ ବ୍ରାକିଆଟା।ସାଲିକୋର୍ଣ୍ଣିଆ ବିଗେଲୋଭି ଭାରତର ପଶ୍ଚିମ ବଙ୍ଗ, ତାମିଲନାଡୁ ଭଳି କେତେକ ରାଜ୍ୟରେ ଦେଖିବାକୁ ମିଳେ।ସାଲିକୋର୍ଣ୍ଣିଆ ବିଗେଲୋଭି ମଞ୍ଜିରୁ ତୈଳ ଏକ ପଦ୍ଧତିରେ ବାହାର କରାଯାଏ।
ସମୁଦ୍ରକୂଳ ଭଳି ଲୁଣି ମାଟିରେ ଏହା ଭଲ ଭାବରେ ବଢ଼ି ପାରେ ।କାରଣ ଏହା ଲୁଣ ପ୍ରତିରୋଧକ ଅଟେ।ସାଲିକୋର୍ଣ୍ଣିଆ ବଢ଼ିବା ପାଇଁ ଅଧିକ ପରିମାଣର ଯବକ୍ଷାରଜାନ ଓ ଗନ୍ଧକ ପୋଷକର ଆବଶ୍ୟ୍କ ହେଇଥାଏ।ଏହି ଗଛର ଉଚ୍ଚତା ୩୦ ସେଣ୍ଟିମିଟରରୁ କମ ଓ ଏହାର କାଣ୍ଡ ସମାନ ଭାବେ ଲାଗିକରି ରହିଥାଏ।ସାଲିକୋର୍ଣ୍ଣିଆର କାଣ୍ଡରେ ପତ୍ର ଥିଲେ ମଧ୍ୟ ଏହା ପତ୍ର ହୀନ ଭଳି ଦେଖାଯାଏ।
## ଆଧାର 
## ବାହାର ଆଧାର 
* http://en.wikipedia.org/wiki/Salicornia
ବଦ୍ରୀନାଥ ମନ୍ଦିର

ବଦ୍ରିନାଥ ମନ୍ଦିର, ଉତ୍ତରାଖଣ୍ଡ ରାଜ୍ୟର ବଦ୍ରିନାଥଠାରେ ଅବସ୍ଥିତ। ଏହା ଭାରତର ଚାରିଧାମ ମଧ୍ୟରେ ଅନ୍ୟତମ । ହିନ୍ଦୁ ଧର୍ମ ବିଶ୍ୱାସରେ ଚାରି ଧାମ ଭିତରେ ଏକ ପ୍ରମୁଖ ଧାମ ବଦ୍ରିନାଥ । ହିମାଳୟ ପାର୍ବତ୍ୟାଞ୍ଚଳରେ ଅଳକାନନ୍ଦା ନଦୀ କୂଳରେ ଅବସ୍ଥିତ ବଦ୍ରିନାଥ ମନ୍ଦିରରେ ପୂଜା ପାଆନ୍ତି ବିଷ୍ଣୁଙ୍କ ମୂର୍ତ୍ତି ବଦ୍ରିନାରାୟଣ । କଳା ଶାଳଗ୍ରାମ ପଥରରେ ନିର୍ମିତ ଏକ ମିଟର ଉଚ୍ଚର ବିଷ୍ଣୁ ମୂର୍ତ୍ତି ସ୍ୱୟଂ ଆବିର୍ଭୂତ ହୋଇଥିବା କୁହାଯାଏ । ସେଥିଲାଗି ଏହି କ୍ଷେତ୍ର ହେଉଛି ଅଷ୍ଟ ସ୍ୱୟଂବ୍ୟକ୍ତ କ୍ଷେତ୍ର ମଧ୍ୟରେ ଅନ୍ୟତମ I ମନ୍ଦିରରେ ବଦ୍ରିବୃକ୍ଷ ତଳେ ଧ୍ୟାନମଗ୍ନ ଅବସ୍ଥାରେ ବସିଛନ୍ତି ଭଗବାନ ବଦ୍ରିନାରାୟଣ । ମସ୍ତକ ଉପରେ ରହିଛି ସ୍ୱର୍ଣ୍ଣ ଚାନ୍ଦୁଆ । ଅତ୍ୟଧିକ ଥଣ୍ଡା ଯୋଗୁଁ ୬ମାସ ବନ୍ଦ ରହେ ବଦ୍ରିନାଥ ମନ୍ଦିର ଏବଂ ଭକ୍ତମାନେ ଠାକୁରଙ୍କ ଦର୍ଶନ ପାଆନ୍ତି ନିକଟବର୍ତ୍ତୀ ଜ୍ୟୋତିର୍ମଠରେ । ମନ୍ଦିରକୁ ଉଠିବା ପୂର୍ବରୁ ସ୍ନାନ ଗୃହ ପରିସରରେ ଥିବା ତପ୍ତକୁଣ୍ଡରେ ସ୍ନାନ କରନ୍ତି ଭକ୍ତ । ଯାହାର ଜଳ ବର୍ଷସାରା ରହିଥାଏ ୪୫ଡିଗ୍ରି ସେଣ୍ଟିଗ୍ରେଡ୍ । ଏହି ଜଳରେ ଔଷଧୀୟ ଗୁଣ ଥାଏ ବୋଲି କହାଯାଏ ।
## ଇତିହାସ 
ଇତିହାସ ଅନୁଯାୟୀ ନବମ ଶତାବ୍ଦୀରେ ତୀର୍ଥଯାତ୍ରାରେ ହିମାଳୟ ଅଞ୍ଚଳକୁ ଆସିଥିବା ଆଦି ଶଙ୍କର ଅଳକାନନ୍ଦା ନଦୀ ଗର୍ଭରୁ ବିଷ୍ଣୁଙ୍କ ମୂର୍ତ୍ତିଟିକୁ ପାଇ ତପ୍ତକୁଣ୍ଡ ନିକଟ ଗୁମ୍ଫାରେ ସ୍ଥାପନା କରିଥିଲେ । ୧୬ଶ ଶତାବ୍ଦୀରେ ଗଡ଼ୱାଲ ରାଜା ମନ୍ଦିର ନିର୍ମାଣ କରି ମୂର୍ତ୍ତିଙ୍କୁ ପ୍ରତିଷ୍ଠା କରାଇଲେ ।
### କିମ୍ବଦନ୍ତୀ 
କିମ୍ବଦନ୍ତୀ କହେ ବଦ୍ରିନାଥ ପୀଠରେ ୨୦୦ ବର୍ଷ ଧରି ଭଗବାନ ବିଷ୍ଣୁ ପଦ୍ମାସନରେ ଧ୍ୟାନମଗ୍ନ ରହି ତପସ୍ୟା କରିଥିଲେ । ତାଙ୍କୁ ଛାୟା ପ୍ରଦାନ ପାଇଁ ପାଖରେ ଠିଆ ହୋଇ ରହିଥିଲେ ମା’ଲକ୍ଷ୍ମୀ ଯାହାକି ପରବର୍ତ୍ତୀ ସମୟରେ ବଦ୍ରିବୃକ୍ଷ ରୂପେ ଦଣ୍ଡାୟମାନ । ଚାରିଧାମ ତୀର୍ଥଯାତ୍ରାରେ ପୁଣ୍ୟ ଅର୍ଜନ ହୋଇଥାଏ । ତେଣୁ କେଦାରନାଥ ସହ ବଦ୍ରିନାଥ ଦର୍ଶନ ଭକ୍ତମାନେ କରିଥାନ୍ତି ।
## ପୂଜାବିଧି 
ମିଶ୍ରି, କାଜୁ, କିସ୍ ମିସ୍ ଆଦି ଶୁଷ୍କ ଫଳ ଏବଂ ତୁଳସୀ ପ୍ରସାଦ ଭାବେ ଅର୍ପଣ କରାଯାଏ ବଦ୍ରିନାରାୟଣଙ୍କୁ । ମନ୍ଦିରର ଏକ ନିଆରା ପରମ୍ପରା ହେଲା ଭାରତର ଅନ୍ୟ ଏକ ପ୍ରାନ୍ତ କେରଳର ନମ୍ବୁଦିରି ବ୍ରାହ୍ମଣ ହେଉଛନ୍ତି ବଦ୍ରିନାଥଙ୍କ ମୁଖ୍ୟ ପୂଜକ ଯାହାଙ୍କୁ କୁହାଯାଏ ରାୱଲ । ତାଙ୍କ ସହ ଗଡେୱାଲ ଡିମ୍‌ରି ପଣ୍ଡିତ ବି ପୂଜାର୍ଚ୍ଚନାରେ ସହାୟତା କରନ୍ତି । ରାୱଲକୁ ସମସ୍ତେ ସମ୍ମାନ କରନ୍ତି, ଏପରିକି ନେପାଳ ରାଜପରିବାର ମଧ୍ୟ । ବାମନ ଦ୍ୱାଦଶୀ ପୂର୍ବରୁ ରାୱଲ ନଦୀ ପାର ହୋଇ ଯିବା ମନା ଏବଂ ବ୍ରହ୍ମଚର୍ଯ୍ୟ ପାଳନ କରିବା ଜରୁରୀ ।

## ଗ୍ୟାଲେରି 

File:Badrinath Temple Entrance 01.jpg|ବଦ୍ରୀନାଥ ମନ୍ଦିର ପ୍ରବେଶ ଦ୍ୱାର
File:Badrinath Temple side.jpg|ବଦ୍ରୀନାଥ ମନ୍ଦିର ପାର୍ଶ୍ୱ ଛବି
File:Badrinath Temple area.jpg|ବଦ୍ରୀନାଥ ମନ୍ଦିର ପାଖାପାଖି ଜାଗା

## ଆଧାର 
## ଅଧିକ ତଥ୍ୟ 
* Official Site
* Badrinath Temple Photos 
* Badrinath
* 1280x960 - 2816x2112 photos of Badrinath temple, published by author
* Photos and story of pilgrimage to Badrinath

ଶ୍ରେଣୀ:ହିନ୍ଦୁ ମନ୍ଦିର
ଶ୍ରେଣୀ:ଚାରି ଧାମ ମନ୍ଦିର
କାମାକ୍ଷାନଗର

**କାମାକ୍ଷାନଗର**,ଢେଙ୍କାନାଳ ଜିଲ୍ଲାର ଏକ ତହସିଲ ।
==ଭୂଗୋଳ
## ଇତିହାସ 
## ପର୍ଯ୍ୟଟନ
## ଶିକ୍ଷା
## ଆଧାର
ଶ୍ରେଣୀ:ଢେଙ୍କାନାଳ ଜିଲ୍ଲା
ଟିଟିଲାଗଡ଼

ଟିଟିଲାଗଡ଼,ବଲାଙ୍ଗିର ଜିଲ୍ଲାର ଏକ ତହସିଲ ।
## ଇତିହାସ 
## ଭୂଗୋଳ
## ପର୍ଯ୍ୟଟନ
## ଶିକ୍ଷା
## ଚର୍ଚ୍ଚିତ ବ୍ୟକ୍ତିତ୍ୱ
* ଶ୍ୟାମ୍ ପିତ୍ରୋଦା

## ବାହାର ତଥ୍ୟ
* Bolangir District Website
* Odisha Government Website
* Odisha Tourism 
## ଆଧାର
ଶ୍ରେଣୀ:ବଲାଙ୍ଗୀର ଜିଲ୍ଲାର ଗାଆଁ ଓ ସହର
ଗୁଣ୍ଡିଚା କୂଅ

**ଗୁଣ୍ଡିଚା କୂଅ** ଭାରତର ଓଡ଼ିଶାସ୍ଥିତ ଚିଲିକା ଗଡ଼ରେ ଥିବା ନଈରୀଠାରେ ଅବସ୍ତିତ ଏକ କୂପବିଶେଷ । ଏହା ଜଗନ୍ନାଥଙ୍କର ଏକ ସ୍ମୃତି ରୁପ ।
## ଇତିହାସ 
୧୯୩୨ ମସିହାରେ ଚିଲିକା ଗଡ଼ର ନଈରୀଠାରେ ରଥଯାତ୍ରା ହେଇଥିଲା । ଚିଲିକା କୂଳର ଲୁଣିପାଣି ଅଞ୍ଚଳର ହେଇଥିଲା ଗୁଣ୍ଡିଚା ବାଡି । ରଥଯାତ୍ରା କରି ଚତୁର୍ଦ୍ଧାମୂର୍ତ୍ତି ସେଠାରେ ବିଜେ କରିଥିଲେ । ଗୁଣ୍ଡିଚା ବାଡ଼ିରେ ଠାକୁରମାନେ ବିଜେ କରିବା ପରେ ନୀତି ପାଇଁ ପାଣି କେଉଠୁଁ ଆସିବ ଗାଁଲୋକେ ବିଚାର କରୁଥିଲେ । ଗଜପତି ରାମଚନ୍ଦ୍ରଙ୍କ ପୁତ୍ର କୃଷ୍ଣ ରାୟ ସେତେବେଳେ ଗଞ୍ଜାମର ଆଠଗଡ଼ରେ ରହୁଥିଲେ । ନଈରୀରେ ଠାକୁର ରହିଥିବା ଜାଣି ସେ ନିଜ ପ୍ରଚେଷ୍ଟାରେ ସେଠାରେ ରଥଯାତ୍ରା କରାଇଥିଲେ। ରଥଯାତ୍ରା ହେବାର ମାତ୍ର ଛଅଦିନ ପୂର୍ବରୁ ନବ ନିର୍ମିତ ଗୁଣ୍ଡିଚା ଘର ନିକଟରେ କୂଅ ଖୋଳାଯାଇଥିଲା । ଗାଁଲୋକେ ଚିଲିକା କୂଳରେ ଏହି କୂଅ ଖୋଳିଥିଲେ । ଏହା ମାତ୍ର ଗୋଟିଏ ଦିନରେ ଖୋଳା ଯାଇଥିଲା । ଏହି କୂଅରୁ ପ୍ରସାଦ ସେବା ପାଇଁ ପାଣି କଢ଼ାଯାଇଥିଲା । ଏହି କୂଅରୁ ଠାକୁରଙ୍କ ପାଣି ଯାଇଥିବାରୁ ସ୍ଥାନୀୟ ଲୋକ କୂଅପାଣି ବ୍ୟବହାର କରନ୍ତି ନାହିଁ।

## କିମ୍ବଦନ୍ତୀ 
ଲୋକପ୍ରବାଦ ଅନୁସାରେ ଲୁଣି ହ୍ରଦ ଚିଲିକା କୂଳରେ ଖୋଦିତ ହୋଇଥିଲେ ମଧ୍ୟ ଏହି କୂଅର ପାଣି ମଧୁର ଥିଲା । ଏହି କାରଣରୁ  କୂଅର ନାମ ଗୁଣ୍ଡିଚା କୂଅ ଦିଆଯାଇଥିଲା ବୋଲି ବିଦିତ ।

## ଆଧାର 
ଶ୍ରେଣୀ:ଜଗନ୍ନାଥ ଧର୍ମ
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ବେଲପାହାଡ଼

ବେଲପାହାଡ଼ ଝାରସୁଗୁଡ଼ା ଜିଲ୍ଲାର ଏକ ମୁଖ୍ୟ ସହର ।
## ଅବସ୍ଥିତି 
## ଜନସଂଖ୍ୟା
୨୦୧୧ ଜନଗଣନା ଅନୁସାରେ ବେଲପାହାଡର ଜନସଂଖ୍ୟା ୩୮,୮୩୨ ଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା ୫୪%  ଓ ମହିଳା ସଂଖ୍ୟା ୪୬% ଥିଲା । ଏହି ଆଞ୍ଚଲରେ ସାକ୍ଷ୍ୟରତା ହାର ୭୫% , ଯାହା କି ଜାତୀୟ ହାର ୫୯.୫%ଠାରୁ ଅଧିକ ଥିଲା । ଏହି ଜଣ ସଂଖ୍ୟାରୁ ୧୧% ୬ ବର୍ଷରୁ କମ ଶିଶୁ ଥିଲେ ।

## ଇତିହାସ
## ପର୍ଯ୍ୟଟନ
## ଶିକ୍ଷା
## ଆଧାର 
## ବାହାର ତଥ୍ୟ
* http://jharsuguda.nic.in/administration-NACBelpahar.htm
* http://www.orissaspider.com/resources/3293-ITI-Belpahar-Jharsuguda.aspx 

ଶ୍ରେଣୀ:ଝାରସୁଗୁଡ଼ା ଜିଲ୍ଲାର ଗାଆଁ ଓ ସହର
ଭୁବନ

**ଭୁବନ**, ଢେଙ୍କାନାଳ ଜିଲ୍ଲାର ଏକ ବ୍ଳକ ଓ ଦକ୍ଷିଣ ଏସିଆର ସବୁଠୁ ବଡ଼ ଗାଁ । ଭୁବନ କଂସା ବାସନ ଓ ତାରକସି କାମପାଇଁ ମଧ୍ୟ ପ୍ରସିଦ୍ଧ । ଭୁବନ ଦଶହରା ଥୋଡି ବଳଦ ପାଇଁ ପ୍ରସିଦ୍ଧ ।

## ଅବସ୍ଥିତି 
## ଇତିହାସ
## ଦର୍ଶନୀୟ ସ୍ଥାନ 
ବାବା ବୃଦ୍ଧେଶ୍ୱର ମନ୍ଦିର, ହିଙ୍ଗୁଳା ମନ୍ଦିର,ରାମ ମନ୍ଦିର, ହନୁମାନ ମନ୍ଦିର,ମା କାଳୀ ମନ୍ଦିର, ତାରିଣୀ ମନ୍ଦିର,ସାଇ ମନ୍ଦିର,ଅଲେଖ ମହିମା ମନ୍ଦିର ଓ ଜଗନ୍ନାଥ ମନ୍ଦିର

## ଆଧାର
ଶ୍ରେଣୀ:ଢେଙ୍କାନାଳ ଜିଲ୍ଲା
କବିସୂର୍ଯ୍ୟ ନଗର

**କବିସୂର୍ଯ୍ୟନଗର**,ଗଞ୍ଜାମ ଜିଲ୍ଲାର ଏକ ପୁରାତନ ସହର ।

''' ପିତ୍ତଳ ଏବଂ ରସ ବାସନ ତିଆରି ପାଇଁ କବିସୂର୍ଯ୍ୟନଗର ସମଗ୍ର ଓଡ଼ିଶାରେ ପ୍ରସିଦ୍ଧ ।

## ଅବସ୍ଥିତି 
ଏହାର ପୁର୍ବ ନାମ ବୋଇରାଣୀ ଥିଲା । ୧୯୬୨ ମସିହରେ ହରେକୃଷ୍ଣ ମହତାବ ଏହାକୁ କବିସୂର୍ଯ୍ୟ ନଗର ନାମରେ ନାମିତ କରାଇଥିଲେ ।

## ଇତିହାସ 
## ଦର୍ଶନୀୟ ସ୍ଥାନ
*ମା ମହାମାୟୀ ଠାକୁରାଣୀଙ୍କ ବିଜେସ୍ଥଲୀ

*ଶ୍ରୀ ସିଦ୍ଧେଶ୍ୱର ମନ୍ଦିର

## ଆଧାର 
ଶ୍ରେଣୀ:ଗଞ୍ଜାମ ଜିଲ୍ଲାର ଗାଆଁ ଓ ସହର
ଆସିକା

ଆସିକା ଗଞ୍ଜାମ ଜିଲ୍ଲାର ପ୍ରମୁଖ ସହର ଏବଂ ଏକ ନିର୍ବାଚନ ମଣ୍ଡଳୀ ଅଟେ। "**ସୁଗାର୍ ସିଟି**" ଭାବରେ ଓଡ଼ିଶା ପ୍ରସିଦ୍ଧ। 
thumb 

## ଭୌଗୋଳିକ ଅବସ୍ଥିତି 
ଆସିକା ୧୯.୬ଡିଗ୍ରୀ ଉତ୍ତର ୮୪.୬୫ଂପୂର୍ବରେ ସମୁଦ୍ର ପତନରୁ ୩୦ ମିଟର (୯୮ ଫୁଟ୍) ଉଚ୍ଚରେ ଗଞ୍ଜାମ ଜିଲ୍ଲାର କେନ୍ଦ୍ରରେ ଅବସ୍ଥିତ।  ଏହା ଓଡ଼ିଶାର ରାଜଧାନୀ ଭୁବନେଶ୍ୱରଠାରୁ ୧୬୫ କିଲୋମିଟର ଏବଂ ଦକ୍ଷିଣ ଓଡ଼ିଶାର ପ୍ରମୁଖ ସହର ବ୍ରହ୍ମପୁରଠାରୁ ପାଖାପାଖି ୪୦ କିଲୋମିଟର ଦୂରରେ ଅବସ୍ଥିତ। ଏହି ସହର ନିକଟରେ ଋଷିକୁଲ୍ୟା ଓ ବଡନଦୀ ସଙ୍ଗମ ହୋଇଛି। ଦୁଇଟି ଜାତୀୟ ରଜପଥ ଏନ୍.ଏଚ୍-୫୯ (NH-59, Gopalpur-Ahmedabad) ଏବଂ ଏନ୍.ଏଚ୍-୨୧୭ (NH -217, Bijayawada- Ranchi) ଏହା ମଧ୍ୟ ଦେଇ ଯାଇଛି। ଶତକଡା ୧୧.୪% ହେଉଛନ୍ତି ୬ବର୍ଷରୁ କମ୍ ଶିଶୁ।

### ଶିକ୍ଷାନୁଷ୍ଠାନ 
ଆସିକାରେ ଅନେକ ସୁନମଧନ୍ୟ ସରକରୀ ଓ ବେସରକାରୀ ଶିକ୍ଷାନୁଷ୍ଠାନ ମାନରହିଛି।

ହରିହର ହାଇସ୍କୁଲ, ଆସିକା।

ସରକରୀ ଟେକ୍ନିକାଲ୍  ହାଇସ୍କୁଲ, ଆସିକା।
ସରକାରୀ ବାଳିକା ଉଚ୍ଚ ବିଦ୍ୟାଳୟ, ଆସିକା 

ଏନ୍ ଏ ସି  ହାଇସ୍କୁଲ, ଆସିକା।

କେନ୍ଦ୍ରୀୟ୍ ବିଦ୍ୟାଳୟ,  ଆସିକା।

ଆସିକା ବିଜ୍ଞାନ ମହାବିଦ୍ୟାଳୟ, ଆସିକା

ନିରଂଜନ ମହିଳା ମହାବିଦ୍ୟାଳୟ, ଆସିକା
ମେକ ମାଇକେଲ ସଂସ୍କୃତ ମହାବିଦ୍ୟାଳୟ , ଆସିକା

### ଶିଳ୍ପାନୁଷ୍ଠାନ 
ଆସିକା କୋପରେଟିଭ୍ ସୁଗାର ଇଣ୍ଡଷ୍ଟ୍ରି ଲିମିଟେଡ୍: ଏହା ୧୯୬୩ ମସିହାରେ ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକଙ୍କ ଅମଳରେ ସ୍ଥାପିତ ହୋଇଥିଲା। 

### ଦୈବପୀଠ 
thumb
ଆସିକା ଓ ନିକଟବର୍ତ୍ତି ଅଞ୍ଚଳରେ ଅନେକ ଦୈବପୀଠ ରହିଛି।

* ମା ଖମ୍ବେଶ୍ୱରୀ ମନ୍ଦିର, ଆସିକା
* ଜଗନ୍ନାଥ ମନ୍ଦିର - ସୁନାମ୍ବ ସାହି, ଆସିକା 
* ସତ୍ୟନରୟନ ମନ୍ଦିର
* ଜଗନ୍ନାଥ ମନ୍ଦିର - ନୂଆଗାଁ
* କାଳୀ ମନ୍ଦିର - ନୂଆଗାଁ
* ଶ୍ରୀ ଚନ୍ଦ୍ରକଳ୍ପେଶ୍ୱର ମନ୍ଦିର - ଗଙ୍ଗାପୁର ଶାସନ

### ଚିକିତ୍ସାଳୟ 
ଆସିକା ସରକାରୀ ଚିକିତ୍ସାଳୟ ବ୍ୟତିତ ଅନେକ ବେସରକରୀ ଚିକିତ୍ସାଳୟ ମଧ୍ୟ ରହିଛି। 

### ଯୋଗାଯୋଗ 
ନିକଟତମ ରେଳ ଷ୍ଟେଶନ୍ ବ୍ରହ୍ମପୁର, ଖୋର୍ଦ୍ଧା। ନିକଟତମ ବିମାନବନ୍ଦର ବିଜୁ ପଟ୍ଟନାୟକ ଆନ୍ତର୍ଜାତୀୟ ବିମାନବନ୍ଦର, ଭୁବନେଶ୍ୱର।

## ଆଧାର 
ଶ୍ରେଣୀ:ଗଞ୍ଜାମ ଜିଲ୍ଲା
ସାତକୋଶିଆ

thumb|ଘଡ଼ିଆଳ କୁମ୍ଭୀର ଛୁଆଗୁଡ଼ିକ
**ସାତକୋଶିଆ** ୧୯ ମେ ୧୯୭୬ରେ ଅଭୟାରଣ୍ୟର ମାନ୍ୟତା ପାଇଥିଲା । ଅନୁଗୋଳ, ନୟାଗଡ଼, କଟକ ଓ ବୌଦ୍ଧ ଜିଲ୍ଲାର କିଛି ଅଂଶକୁ ନେଇ ଏହି ଅଭୟାରଣ୍ୟ ଗଠିତ ।  ୭୯୫.୫୨ ବର୍ଗ କି.ମି ପରିବେଷ୍ଟିତ ଅଭୟାରଣ୍ୟ ଭିତରେ ମହାନଦୀ ସାତକୋଶିଆ ଗଣ୍ଡର ଦୈର୍ଘ୍ୟ ହେଉଛି ସାତ କୋଶ ଅର୍ଥାତ ୨୨ କି.ମି ଲମ୍ବ । ପୌରାଣିକ କଥା ଅନୁଯାୟୀ, ସୁକାନ୍ତ ମହର୍ଷିଙ୍କ ଅନୁରୋଧରୁ ଇନ୍ଦ୍ର ଦେବ, ଗଙ୍ଗା ନଦୀକୁ ପୂର୍ବାଭିମୁଖୀ କରିବା ଉଦ୍ଦେଶ୍ୟରେ ପର୍ବତ ଫଟାଇ, ଏହି ଗଣ୍ଡ ସୃଷ୍ଟି କରିଥିଲେ । ସେଥିପାଇଁ ଗଣ୍ଡକୁ ଲାଗିଥିବା ଅଞ୍ଚଳକୁ, ପୂର୍ବରୁ ଇନ୍ଦ୍ରବନ କୁହାଯାଉଥିଲା । ଏହି ଗଣ୍ଡ ଏକଦା ରତ୍ନପଥର ପାଇଁ ପ୍ରସିଦ୍ଧ ଥିଲା । ମଣିମୁଣ୍ଡ ବା ମନମୁଣ୍ଡାରୁ ମଣିଭଦ୍ରା ଯାଏଁ ଏହି ରତ୍ନପଥର ଖଣି ବ୍ୟାପ୍ତ ଥିଲା । ସାତକୋଶିଆ ଗଣ୍ଡକୁ ଲାଗି ସାତକୋଶିଆ ଅଭୟାରଣ୍ୟ ରହିଛି । ଏହି ଅଭୟାରଣ୍ୟର ମୁଖ୍ୟ ଆକର୍ଷଣ ହେଉଛି, ଘଡ଼ିଆଳ କୁମ୍ଭୀର । କୁମ୍ଭୀର ବ୍ୟତିତ, ବାଘ, ଭାଲୁ, ଚିତା ବାଘ, ଗୟଳ, ଜଙ୍ଗଲୀ ଗୁଣ୍ଡୁଚି ମୂଷା ଓ ଅନ୍ୟାନ୍ୟ ବହୁ ସରିସୃପ ଏହି ଅଭୟାରଣ୍ୟରେ ଦେଖିବାକୁ ମିଳନ୍ତି । ଏହା ଓଡ଼ିଶାର ଏକ ବ୍ୟାଘ୍ର ପ୍ରକଳ୍ପ ଓ କେନ୍ଦ୍ର ସରକାରଙ୍କ 'ହସ୍ତୀପ୍ରକଳ୍ପ'ର ଅନ୍ତର୍ଭୁକ୍ତ । 
## ଆଧାର 
## ବାହାର ଆଧାର 
* 
* orissalinks.com: Archive for the 'Satkosia gorge and tiger reserve' Category
* telegraphindia.com: Nature spreads wings at Satkosia
* sanctuaryasia.com: National Wildlife Week – Grim, Grimmer… Grimmest? 

ଶ୍ରେଣୀ:ଓଡ଼ିଶା ପର୍ଯ୍ୟଟନ
ଗୁଣପୁର

**ଗୁଣପୁର**, ରାୟଗଡ଼ା ଜିଲ୍ଲାର ଏକ ପ୍ରମୁଖ ସହର ଓ ଗୁଣପୁର ଉପଖଣ୍ଡର (*ସବ୍‌ ଡିଭିଜନ୍*) ସଦର ମହକୁମା  ।

## ଇତିହାସ 
ଗୁଣପୁର ସହରଟି ପ୍ରଥମେ ଛୋଟ ଏକ ଗାଁ କାମ୍ପଗୁଡା ନାମରେ ପରିଚିତ ଥିଲା । ବର୍ତ୍ତମାନ ସହରରେ ସଂଖ୍ୟାଧିକ ଲୋକ ମୂଖ୍ୟତଃ ଓଡ଼ିଆ ଏବଂ ତେଲୁଗୁ କହନ୍ତି । ଆଦିବାସୀ ସଂପ୍ରଦାୟ ସୌରା ଏବଂ କୁଇ ଭାଷା ବ୍ୟବହାର କରନ୍ତି । ଗୁଣପୁରର ସରକାରୀ ହାଇସ୍କୁଲଟି ଜିଲ୍ଲାର ସର୍ବପ୍ରାଚୀନ ଉଚ୍ଚ ବିଦ୍ୟାଳୟ ମଧ୍ୟରୁ ଅନ୍ୟତମ । ସ୍ଥାନୀୟ ଗୁଣୁପୁର ମହାବିଦ୍ୟାଳୟ ୧୯୭୩ ମସିହାରେ ପ୍ରତିଷ୍ଠା ହୋଇଥିଲା ।

## ଭୂଗୋଳ
ଗୁଣପୁରର ଭୌଗୋଳିକ ଅବସ୍ଥିତି ହେଉଛି ଦ୍ରା: ୧୯.୦୮°N , ଅ: ୮୩.୮୨°E । ସମୁଦ୍ର ପତ୍ତନରୁ ଏହାର ଉଚ୍ଚତା ୮୩ ମିଟର(୨୭୨ ଫୁଟ)। ବଂଶଧାରା ନଦୀ କୁଳରେ ଅବସ୍ଥିତ ଏହି ସହରଟି ସମତଳ ଓ ପାହାଡ଼ିଆ ଅଞ୍ଚଳକୁ ନେଇ ଗଠିତ । ରାଜ୍ୟ ସଡକପଥ SH-17ଦ୍ୱାରା ଏହି ସହର ରାଜ୍ୟର ଅନ୍ୟାନ୍ୟ ସହର ସହ ସଂଯୁକ୍ତ । ପୂର୍ବତଟ ରେଳପଥ, ଏକ ୯୦ କି:ମି:ର ବ୍ରଡ଼ଗେଜ ଲାଇନରେ ଗୁଣପୁର ଏବଂ ପଲାସାକୁ ସଂଯୋଗ କରୁଅଛି ।

## ଦର୍ଶନୀୟ ସ୍ଥାନ
ଗୁଣପୁର ନିକଟରେ ଥିବା ପଦ୍ମପୁରର ଶିବ ମନ୍ଦିର ଏକ ଦର୍ଶନୀୟ ସ୍ଥାନ  । କ: ନାଗଭୁଷଣ ପଟ୍ଟନାୟକ ଗୁଣପୁରରେ ଶେଷ ଜୀବନ ଅତିବାହିତ କରିଥିଲେ । ଅନ୍ୟାନ୍ୟ ଦର୍ଶନୀୟ ସ୍ଥାନଗୁଡ଼ିକ ହେଲା :-
* ପୁଲିଗୁମିର ବଣ ଭୋଜି ଜାଗା
* ପ୍ରଧାନିଗୁଡା ଏବଂ ତୃକାଣୀଗୁଡାର ବଣ ଭୋଜି ଜାଗା
* ବଡନାଳ ଡ୍ୟାମ
* ଗୁଣପୁର ଜଗନ୍ନାଥ ମନ୍ଦିର ଏବଂ ନିକଟସ୍ଥ ବଣ ଭୋଜି ଜାଗା
* ନିକଟସ୍ଥ ଭୀମପୁରରେ ଥିବା ଭୀମଶଙ୍କର ଜ୍ୟୋତିର୍ଲିଙ୍ଗ (ଡାକିନ୍ୟାଂ) ମନ୍ଦିର ।
*ଭାଲେରି ଗ୍ରାମସ୍ଥିତ ଗୋପିନାଥ ମନ୍ଦିର । (ଦୋଳ ପୁର୍ଣ୍ଣିମା ପାଇଁ ପ୍ରସିଦ୍ଧ)

## ଚର୍ଚ୍ଚିତ ବ୍ୟକ୍ତିତ୍ୱ 
* ନାଗଭୂଷଣ ପଟ୍ଟନାୟକ
* ରଘୁନାଥ ପାଣିଗ୍ରାହୀ

## ଆଧାର 
## ବାହାର ଲିଙ୍କ 
ଶ୍ରେଣୀ:ରାୟଗଡ଼ା ଜିଲ୍ଲାର ଗାଆଁ ଓ ସହର
ଜଳେଶ୍ୱର

**ଜଳେଶ୍ୱର**,ବାଲେଶ୍ୱର ଜିଲ୍ଲାର ଏକ ପ୍ରମୁଖ ସହର । 

= ଅବସ୍ଥିତି =
ଜଳେଶ୍ୱର, ଓଡ଼ିଶାର ଏକ ପ୍ରାଚୀନ ସହର। ଏହା ଓଡ଼ିଶା ଏବଂ ପଶ୍ଚିମ ବଂଗର ସୀମାନ୍ତ । ସୁବର୍ଣ୍ଣରେଖାର ଉପକୂଳରେ ଏହା ଅବସ୍ଥିତ। ବାଲେଶ୍ୱର ଜିଲ୍ଲା ସଦର ମହକୁମାଠାରୁ ୫୦ କି:ମି ଦୂର। 

## ଇତିହାସ
## ଦର୍ଶନୀୟ ସ୍ଥାନ
*ଦୀଘା: ପଶ୍ଛିମବଙ୍ଗର ପ୍ରସିଦ୍ଧ ବେଳାଭୁମି ଦୀଘା ଏହାଠାରୁ ୩୮ କି:ମି ଦୂର। ପର୍ଯ୍ୟଟକମାନେ ଏଠାରୁ ବସ୍, ଅଟୋ, କାର୍ ମାଧ୍ୟମରେ ସେଠାକୁ ଯାଇ ପାରିବେ।

*ଚନ୍ଦନେଶ୍ୱର: ଓଡ଼ିଶାର ପ୍ରସିଦ୍ଧ ଶୈବ ପୀଠ ବାବା ଚନ୍ଦନେଶ୍ୱର ମନ୍ଦିର ୨୭ କି;ମି ଦୂରରେ ଅବସ୍ଥିତ। ମହା ବିଷୁବ ସଂକ୍ରାନ୍ତିରେ ଏଠାରେ ପ୍ରସିଦ୍ଧ ଚଡକ ଯାତ୍ରା ପାଳନ କରାଯାଏ (ଆଞ୍ଚଳିକ ଭାଷାରେ ଉଡା ପର୍ବ, ନୀଳ ପର୍ବ ଓ ପାଟ ଯାତ୍ରା)। ପ୍ରତି ବର୍ଷ ଏହି ଦିନ ଓଡ଼ିଶା ଏବଂ ପଡୋଶୀ ରାଜ୍ୟରୁ ପାଖାପାଖି ୩ରୁ ୪ ଲକ୍ଷ ଭକ୍ତଙ୍କ ସମାଗମ ହୋଇଥାଏ।

*ତାଳସାରୀ ଓ ଉଦୟପୁର : ତାଳସାରୀ ଓ ଉଦୟପୁର, ଚନ୍ଦନେଶ୍ୱରଠାରୁ ୫ କି:ମି ଦୂର । ଏହା ଓଡ଼ିଶାର ସୀମାନ୍ତ ବେଳାଭୂମି। ଶାନ୍ତ ପରିବେଶ, ଲମ୍ବା ଲମ୍ବା ନଡିଆ ଗଛ, ତାଳ ଗଛ ଏବଂ ବୀସ୍ତିର୍ଣ୍ଣ ଝାଉଁ ବଣର ମନୋରମ ଦୃଶ୍ୟ ଉପଭୋଗ କରିବା ଲାଗି ଦୂର ଦୂରାନ୍ତରୁ ପର୍ଯ୍ୟଟକମାନେ ଏଠାକୁ ଆସିଥାନ୍ତି। ସାମୁଦ୍ରିକ ନାଲି କଙ୍କଡା ଏଠାକାର ମୁଖ୍ୟ ଆକର୍ଷଣ।

## ଶିକ୍ଷା
## ଆଧାର 
ଶ୍ରେଣୀ:ବାଲେଶ୍ୱର ଜିଲ୍ଲାର ଗାଆଁ ଓ ସହର
ଭଞ୍ଜନଗର

**ଭଞ୍ଜନଗର**, ଗଞ୍ଜାମ ଜିଲ୍ଲାର ଏକ ପ୍ରମୁଖ ସହର (ବିଜ୍ଞାପିତ ଅଞ୍ଚଳ ପରିଷଦ) । ଏହାର ପୂରାତନ ନାମ ରସୁଲକୋଣ୍ଡା ଥିଲା । ପରେ ଏହା କବିସମ୍ରାଟ ଉପେନ୍ଦ୍ର ଭଞ୍ଜଙ୍କ ନାମରେ ନାମିତ ହେଲା । ଏହା ମଧ୍ୟ ଦେଇ ଲୋହାରଖଣ୍ଡି ଏବଂ ବଡନଦୀ ପ୍ରବାହିତ ହେଉଅଛି । ଭଞ୍ଜନଗରର ଜାତୀୟ ପଥ କ୍ରମାଙ୍କ ୭ ବ୍ରହ୍ମପୁରରୁ ଫୁଲବାଣୀକୁ ସଂଯୋଗ କରୁଛି | ବହୁତ ଦେବଦେବୀ ମନ୍ଦିର, ଗୀର୍ଜା, ଚର୍ଚ୍ଚ୍, ମସଜିଦ୍, ବିଦ୍ୟାଳୟ, ଏଠାରେ ଅବସ୍ଥିତ । ଏହା ଛତ୍ରପୁରଠାରୁ ୮୯ କି.ମି ଦକ୍ଷିଣ ଏବଂ ଭୁବନେଶ୍ୱରଠାରୁ ୧୫୯ କି.ମି ପୁର୍ବରେ ଅବସ୍ଥିତ 
## ଇତିହାସ 
## ଦର୍ଶନୀୟ ସ୍ଥାନ
ଭଞ୍ଜନଗର ସହରରେ ଥିବା ଜଳଭଣ୍ଡାର ନିକଟରେ ୧୭ ଏକର ପରିମିତ ଜାଗାରେ ବିଜୁ ପଟ୍ଟନାୟକ ଶିଶୁ ଉଦ୍ୟାନ ଅବସ୍ଥିତ । ଏହି ଶିଶୁ ଉଦ୍ୟାନ ନିକଟରେ ବେଲଗଛରେ ଭରପୁର ଥିବା ଏକ ପାହାଡ଼ ଉପରେ, ୬୧ଫୁଟ ଉଚ୍ଚତା ବିଶିଷ୍ଟ ଶିବଙ୍କ ପ୍ରତିମୂର୍ତ୍ତି ବେଲେଶ୍ୱର ନାମରେ ପୂଜା ପାଉଛନ୍ତି ।
ଏହି ମୂର୍ତ୍ତି ଓଡ଼ିଶାର ଉଚ୍ଚତମ (ଭାରତର ସପ୍ତମ) ଶିବ ମୂର୍ତ୍ତି । ଏହାଛଡ଼ା ମୂର୍ତ୍ତିଠାରୁ ଅଳ୍ପ ଦୂରରେ ଚନ୍ଦ୍ରଶେଖର ଶିବ ମନ୍ଦିର ଅବସ୍ଥିତ । ଫୁଲବାଣି, ଚିଲିକା ହ୍ରଦ, ଗୋପାଳପୁର୍ ଆଉ ପୁରୀ ଏଠାର ନିକଟତମ ଦର୍ଶନୀୟ ସ୍ଥଳୀ ଅଟନ୍ତି । ଗରମ ଦିନରେ ଏହି ସହରର ତାପମାତ୍ରା 35 ଡିଗ୍ରୀଠାରୁ 45 ଡିଗ୍ରୀ ସେଲସିଅସ୍ ମଧ୍ୟରେ ରହେ । ସାଧାରଣତଃ ଜାନୁଆରୀ ମାସରେ ୨୩ ଡିଗ୍ରୀ , ଫେବୃଆରି ମାସରେ ୨୪ ଡିଗ୍ରୀ , ମାର୍ଚ୍ଚ୍ ମାସରେ ୨୮ ଡିଗ୍ରୀ , ଅପ୍ରେଲ୍ ମାସରେ 35 ଡିଗ୍ରୀ ଆଉ ମେ ମାସରେ 45 ଡିଗ୍ରୀ ଏହି ସହରର ତାପମାତ୍ରା ରହେ ।  ।ଭଂଜନଗରର ବାଇପାସ୍ ରୋଡ଼ରେ ଶିରିଡି ସାଇବାବାଙ୍କ ମନ୍ଦିର ଅଛି ।

## ଗମନାଗମନ 
ଭଞ୍ଜନଗର ସହରକୁ ଯାତାୟତ କରିବା ନିମିତ୍ତ ବସ୍ର ସୁବିଧା ଉପଲବ୍ଧ । ଏହାର ନିକଟତମ ରେଳପଥ ହେଉଛି ବ୍ରହ୍ମପୁର ଏବଂ ନିକଟତମ ଆକାଶପଥ ହେଉଛି ଭୁବନେଶ୍ୱର ।

## ଶିକ୍ଷାନୁଷ୍ଠାନ 
### ଉଚ୍ଚ ବିଦ୍ୟାଳୟ 
* ସ୍ୱାମୀ ବିବେକାନନ୍ଦ ପବ୍ଲିକ୍ ସ୍କୁଲ୍
* ପଣ୍ଡିତ ଶ୍ରୀଧର ରଥ ଡି.ଏ.ଭି. ପବ୍ଲିକ୍ ସ୍କୁଲ୍
* ଉପେନ୍ଦ୍ର ଭଞ୍ଜ ଉଚ୍ଚ ବିଦ୍ୟାଳୟ
* ପି.ଏସ୍.ବି. ସ୍କୁଲ୍
* ସରସ୍ୱତୀ ଶିଶୁ ବିଦ୍ୟା ମନ୍ଦିର (ଡିହ ପଢାଳ)
* ଶ୍ରୀ ସତ୍ୟସାଇ ବିଦ୍ୟା ବିହାର
* କେନ୍ଦ୍ରିୟ ବିଦ୍ୟାଳୟ
* ଦିବ୍ୟଶକ୍ତି ଇଂରାଜୀ ମାଧ୍ୟମ ବିଦ୍ୟାଳୟ
* ଦୀନବନ୍ଧୁ  ସରକାରୀ ବାଳିକା ଉଚ୍ଚ ବିଦ୍ୟାଳୟ
* ଶ୍ରୀବତ୍ସ ଉଚ୍ଚ ବିଦ୍ୟାଳୟ

### ମହାବିଦ୍ୟାଳୟ 
* କବିସମ୍ରାଟ ଉପେନ୍ଦ୍ର ଭଞ୍ଜ ମହାବିଦ୍ୟାଳୟ
* ସାବିତ୍ରୀ ମହିଳା ମହାବିଦ୍ୟାଳୟ
* ଘୁମୁସର ଆବାସିକ ମହାବିଦ୍ୟାଳୟ
* ଭଞ୍ଜ କଲେଜ୍ ଅଫ୍ କମ୍ପ୍ୟୁଟର୍ ଆଣ୍ଡ୍ ମ୍ୟାନେଜମେଣ୍ଟ୍
* କବିସମ୍ରାଟ ଉପେନ୍ଦ୍ର ଭଞ୍ଜ ଶିକ୍ଷକ ଶିକ୍ଷଣ ମହାବିଦ୍ୟାଳୟ

## ମନ୍ଦିର 
* ବେଲେଶ୍ୱର ମହାଦେବ ମନ୍ଦିର (ଓଡ଼ିଶାର ଉଚ୍ଚତ୍ତମ ଶିବ ମୂର୍ତ୍ତି, ୬୧ ଫୁଟ ଏଠାରେ ଅବସ୍ଥିତ)
* ରଘୁନାଥ ମନ୍ଦିର
* ଶିରିଡି ସାଇ ମନ୍ଦିର
* ସତ୍ୟସାଇ ମନ୍ଦିର
* ବାଞ୍ଛେଶ୍ୱର ମନ୍ଦିର
* ଗୁପ୍ତେଶ୍ୱର ମନ୍ଦିର
* ବାଗଦେବୀ ମନ୍ଦିର
* ବ୍ରାହ୍ମଣୀ ଦେବୀ ମନ୍ଦିର
* ସୌରାଦେବୀ ମନ୍ଦିର
* ଠାକୁରାଣୀ ମନ୍ଦିର

## ଦର୍ଶନୀୟ ସ୍ଥାନ 
* ବିଜୁ ପଟ୍ଟନାୟକ ଶିଶୁ ଉଦ୍ୟାନ
* ବେଲେଶ୍ୱର ଶିବ ମୂର୍ତ୍ତି
* ବନ ବିହାର
* ଗାନ୍ଧୀ କୈଳାସ ପର୍ବତ

= ଆଧାର =

ଶ୍ରେଣୀ:ଗଞ୍ଜାମ ଜିଲ୍ଲାର ଗାଆଁ ଓ ସହର
ରାଇରଙ୍ଗପୁର

**ରାଇରଙ୍ଗପୁର**,ମୟୂରଭଞ୍ଜ ଜିଲ୍ଲାର ଏକ ସହର ।
## ଭୂଗୋଳ
## ଇତିହାସ 
## ଦର୍ଶନୀୟ ସ୍ଥାନ
## ଆଧାର 
## ବାହାର ତଥ୍ୟ
*On Wikimapia
* Website for Rairangpur(Mayurbhanj)

ଶ୍ରେଣୀ:ମୟୂରଭଞ୍ଜ ଜିଲ୍ଲା
ଓଡ଼ିଶା ରାଜ୍ୟ ସଡ଼କ ପରିବହନ ନିଗମ

**ଓଡ଼ିଶା ରାଜ୍ୟ ସଡ଼କ ପରିବହନ ନିଗମ** (ଓ ଏସ ଆରଟି ସି ) ରାଜ୍ୟର ସର୍ବ ବୃହତ ତଥା ସର୍ବ ପୁରାତନ ଗଣ ପରିବହନ ସଂସ୍ଥା । ୧୯୫୦ର କେନ୍ଦ୍ର ସଡ଼କ ପରିବହନ ବିଧି (ଆରଟି ଏ ଆକ୍ଟ ) ଓ ୧୯୬୪ର ଓଡ଼ିଶା ରାଜ୍ୟ ସଡ଼କ ପରିବହନ ନିଗମ ବିଧି (ଓ ଏସ ଆରଟି ସି ରୁଲ ) ଅନୁଯାୟୀ ୧୯୭୪ ମେ ୧୫ ତାରିଖ ସ୍ଥାପିତ ହୋଇଛି । ଏଇଟି ଗୋଟିଏ ସରକାରୀ ନିଗମ ଓ ଏହା ରାଜ୍ୟ ପରିବହନ ବିଭାଗ ଅଧୀନରେ ରହିଛି । ଏହା ରାଜ୍ୟ ଓ କେନ୍ଦ୍ର ସରକାରଙ୍କ ଏକ ଯୌଥ ଉଦ୍ୟୋଗ ଯେଉଁଥିରେ ରାଜ୍ୟ ଓ କେନ୍ଦ୍ରର ୨:୧ ଅନୁପାତରେ ମୂଳଧନ ଅଛି । ଏହାର ମୁଖ କାର୍ଯ୍ୟାଳୟ ଭୁବନେଶ୍ୱରର ସଚିବାଳୟ ମାର୍ଗସ୍ଥିତ ପରିବହନ ଭବନ ଅଟେ । ଓ ଏସ ଆରଟି ସି ଅଧୀନରେ ଭୁବନେଶ୍ୱର, ସମ୍ବଲପୁର ଓ ବ୍ରହ୍ମପୁରରେ ୩ଟି ପ୍ରଭାଗ ଅଛି । ରାଜ୍ୟ ପରିବହନ ଅଧୀନରେ ଦିନକୁ ପ୍ରାୟ ୩୯୦ଟି ବସ ୧୭୦ଟି ରୁଟରେ ଚଳାଚଳ କରୁଛି ।

## ଆଧାର 
ଶ୍ରେଣୀ:ଓଡ଼ିଶା
ଶ୍ରେଣୀ:ପରିବହନ
କ୍ୟାଥରିନ ଡି. ସୁଲିଭାନ

**କ୍ୟାଥରିନ ଡି. ସୁଲିଭାନ** (ଜନ୍ମ : ୩ ଅକ୍ଟୋବର ୧୯୫୧) ଜଣେ ଜଣେ ଭୂତତ୍ତ୍ୱବିତ ଓ ମହାକାଶଚାରୀ । ଆମେରିକାର ନ୍ୟୁଜର୍ସିସ୍ଥିତ ପିଟରସନ ସହରରେ ଜନ୍ମ କ୍ୟାଥରିନ ଡି. ସୁଲିଭାନଙ୍କର । ମହାକାଶ ଯାତ୍ରାଲାଗି ତାଙ୍କର ପ୍ରବଳ ଆଗ୍ରହ ହେବାରୁ ସେ ନାସା(ଆମେରୀକିୟ ମହାକାଶ ଗବେଷଣା ସଂସ୍ଥା)ରେ ପ୍ରଶିକ୍ଷଣ ନେଇ ମହାକାଶ ଯିବାକୁ ବିବେଚିତ ହେଲେ । ୧୯୮୪ ଅକ୍ଟୋବର ମାସରେ ମହାକାଶ ଯାତ୍ରା କରିବା ସହ ପ୍ରଥମ ଆମେରିକୀୟ ମହିଳା ମହାକାଶ ପଦଚାରଣକାରୀ (ସ୍ପେସ୍ ୱାକର) ହେବାର ଗୌରବ ଅର୍ଜନ କରିଥିଲେ । ସେ ମୋଟ ୨୨ଦିନ, ୪ ଘଣ୍ଟା, ୪୯ମିନିଟ ମହାକାଶରେ ଅତିବାହିତ କରିଥିଲେ । 
## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଯୁକ୍ତରାଷ୍ଟ୍ର ଆମେରିକାର ଲୋକ
ଆଠଗଡ଼

**ଆଠଗଡ଼**,କଟକ ଜିଲ୍ଲାର ଏକ ସହର, ବ୍ଲକ, ତହସିଲ, ଉପଖଣ୍ଡ ଓ ନିର୍ବାଚନ ମଣ୍ଡଳୀ।
## ଇତିହାସ 
ଆଠଗଡ଼ ଏକଦା ଏକ ରାଜ୍ୟ ଥିଲା । ଏଠାର ରାଜା ପୁରୀରାଜାଙ୍କଠାରୁ ଶ୍ରୀକରଣ ବେବର୍ତ୍ତା ପଟ୍ଟନାୟକ ଉପାଧି ପ୍ରାପ୍ତ ହୋଇଥିଲେ । ପୁରୀ ରାଜାଙ୍କର ମନ୍ତ୍ରୀ ନୀଳାଦ୍ରି ବେବର୍ତ୍ତା ଷୋଡ଼ଶ ଶତାବ୍ଦୀରେ ଏହି ରାଜ୍ୟ ପ୍ରତିଷ୍ଠା କରିଥିଲେ । ପୁରୀ ରାଜା ତାଙ୍କୁ ଏହି ରାଜ୍ୟ ପ୍ରଦାନ କରିିଥିଲେ । ଏଥିରେ ୧୮୭ଟି ଗ୍ରାମ ଅନ୍ତର୍ଭୁକ୍ତ ଥିଲା । ଧବଳେଶ୍ୱର ମନ୍ଦିର ଏ ରାଜ୍ୟରେ ଅବସ୍ଥିତ ଥିଲା ।

## ଜଣାଶୁଣା ବ୍ୟକ୍ତିବିଶେଷ 
ବିଶିଷ୍ଟ ସମାଜସେବୀ ସ୍ୱାଧୀନତାସଂଗ୍ରାମୀ, 'ସମାଜ'ର ପୂର୍ବତନ ସଂପାଦକ ରାଧାନାଥ ରଥ, ସଙ୍ଗୀତ ନିର୍ଦ୍ଦେଶକ ମନ୍ମଥ ମିଶ୍ର ଓ
ସାଧୁ ସୁନ୍ଦର ଦାସ ଏଠାକାର ଜଣାଶୁଣା ବ୍ୟକ୍ତିବିଶେଷ ।

## ଦର୍ଶନୀୟ ସ୍ଥାନ
## ଗ୍ରାମ ବିଭାଜନ 
ଆଠଗଡ଼ ତହସିଲ ଅଧିନରେ ନିମ୍ନଲିଖିତ ୨୦୫ଟି ରାଜସ୍ୱ ମୌଜା ଅବସ୍ଥିତ ।

* ଅନନ୍ତପୁର
* ଅମୃତମଣୋହିପାଟଣା
* ଅରଖପାଟଣା
* ଆଙ୍କୁଲା
* ଇଚ୍ଛାପୁର
* ଇନ୍ଦିପୁର
* ଇଶରା
* ଉଦୟପୁରଦଳ
* ଉଦୟପୁରଦେଶ
* ଓରନ୍ଦା
* କଅଁସର
* କଟକିଆସାହି
* କଣ୍ଟାଣିଆ
* କଣ୍ଠପୁର
* କଣ୍ଡରେଇ
* କନ୍ତୋଲ
* କନ୍ଦରପୁର
* କନ୍ୟାଗହିର
* କପୁରସିଂହ
* କରକମଳ
* କରିକୋଲ
* କଳଙ୍କୀପୁର
* କାଦୁଆନୂଆଗାଁ
* କୁଆଁଳ
* କୁମାରପୁର
* କୁଲେଇଲୋ
* କୁଶପାଙ୍ଗି
* କୃଷ୍ଣରସିକପୁର
* କୃଷ୍ଣଶ୍ୟାମପୁର
* କେଉଟପଡ଼ା
* କୋତର
* କୋରଙ୍ଗା
* କୋଳଥପଙ୍ଗି
* ଖଣ୍ଡୁଆଳୀ
* ଖମାରନୂଆଗାଁ
* ଖୁଣ୍ଟକଟା
* ଖୁଣ୍ଟୁଣୀ
* ଗଜାଆମ୍ବ
* ଗଦାଧରପୁର
* ଗରିଆପାଟ
* ଗୁଡ଼ୃପଡ଼ା
* ଗୁଣ୍ଡିଚାପୁର
* ଗୁରୁଡ଼ିଝାଟିଆ
* ଗୋକୁଳପୁର
* ଗୋପାଳପ୍ରସାଦ
* ଗୋପିନାଥପୁର
* ଗୋପିବହ୍ଲବପୁର
* ଗୋବରା
* ଗୋବରାଶାସନ
* ଗୋବିନ୍ଦପୁର
* ଗୌରାଙ୍ଗପୁର
* ଘଣ୍ଟିଖାଲ
* ଚନ୍ଦ୍ରାବଳୀଶ୍ୟାମପୁର
* ଚମ୍ପାପୁର
* ଚମ୍ପୀଆ
* ଚରାଭଉଁରୀ
* ଚାମନ
* ଚିରୁଗୁଣୀପାଟ
* ଚୁନପଦା
* ଛଅଗାଁ
* ଛେନାଖିଆନୂଆଗାଁ
* ଛୋତିଆମ୍ବ
* ଜଗନ୍ନାଥପୁର
* ଜଗନ୍ନାଥବଲ୍ଲଭପୁରଶାସନ
* ଜଗମୋହନପୁର
* ଜାଗିଆପଡ଼ା
* ଜେନାପଦାଦ‌ଳ
* ଜେନାପଦାଦେଶ
* ଜେନାପୁର
* ଜୋରନ୍ଦା
* ଡାଳଭାଗ
* ଡାଳୁଆ
* ତଇଳାମାଳ
* ତରଡ଼ିଖାଲ
* ତରଡିଙ୍ଗ
* ତରାସିଙ୍ଗ
* ତଳଗଡ଼
* ତାଳବସ୍ତ
* ତେନ୍ତୁଲିଆ
* ତୋଟାପଡ଼ା
* ତୋରଡ଼
* ଦମ୍ପତୀପୁର
* ଦହିସରା
* ଦାଶପୁର
* ଦୋରଡ଼
* ଦ୍ୱାରୀକାପୁର
* ଧନୁର୍ଜ୍ଜୟପୁର
* ଧାଇପୁର
* ଦୁରୁକୁଡ଼ିଆ
* ଧୁରୁସିଆ
* ନଣ୍ଡେଇଲୋ
* ନାଉରଥ
* ନାରଙ୍ଗବସ୍ତ
* ନିଜିଗଡ଼
* ନିଧିପୁର
* ନୂଆଗଡ଼
* ନୂଆଡିହ
* ନୂଆବନ୍ଧ
* ନୂଆଶାସନ
* ନୃସିଂହପୁର
* ପତଣ୍ଡା
* ପରମାନନ୍ଦପୁର
* ପର୍ବତିଆ
* ପର୍ଶୁରାମପୁର
* ପହିଲାବର
* ପାଇକରାପୁର
* ପାଟଣିଗାଁ
* ପାଟଲିଙ୍ଗା
* ପିଠାଖିଆ
* ପିହୁରା
* ପୁରୁଷୋତ୍ତମପୁର
* ପ୍ରଶନ୍ନପୁର
* ବଉଳ (ଗ୍ରାମ)
* ବଡ଼ଭୂଇଁଦଳ
* ବଡ଼ଭୂମିଦେଶ
* ବନଖଣ୍ଡି
* ବନ୍ଧହତା
* ବଳରାମପୁର
* ବଳିପୁର
* ବାଇଲୋ
* ବାଘରା
* ବାଘୁଆ
* ବାମନପୁର
* ବାଲିଝରୀ
* ବାଲିପଦା
* ବାଳି
* ବାଳିଶାସନ
* ବିଂଝଗିରି
* ବୀରକିଶୋରପୁର
* ବିରିଜିଙ୍ଗା
* ବିଷ୍ଣୁପୁର
* ବୁଧୀଆପାଟଣା
* ବେଣ୍ଟପଦା
* ବେତଖୋଲି
* ବେଲଦା
* ବୈଦେହୀପୁର
* ବୌଦ୍ଧପୁର
* ବ୍ରଜବିହାରିପୁର
* ବ୍ରହ୍ମପୁର (ଗ୍ରାମ)
* ବ୍ରାହ୍ମଣବସ୍ତ
* ଭାଗୀରଥିପୁର
* ଭିତରକରିକୋଲ
* ଭୂଇଁବରେଇ
* ଭୋଗରା
* ମଞ୍ଚେଶ୍ୱର
* ମତ୍ସପୁର
* ମଥୁରାପୁର
* ମହାକାଳବସ୍ତ
* ମହାଲକ୍ଷ୍ମୀପୁର
* ମହୀଧରପୁର
* ମାଟିକୋଟ
* ମାଣତିରୀ
* ମାଧବପୁର
* ମୁକ୍ତାଦେଇପୁର
* ମେଘା
* ଯେମାଦେଇପୁର
* ରଘୁନାଥପୁରପାଟଣା
* ରମ୍ପେଇ
* ରାଉତରାପୁର
* ରାଜନଗର
* ରାଜବଲ୍ଲଭପୁର
* ରାଧାକାନ୍ତପାଟଣା
* ରାଧାକିଶୋରପୁର
* ରାଧାକୃଷ୍ଣପୁର
* ରାଧାକେଶବପୁର
* ରାଧାଗୋବିନ୍ଦପୁର
* ରାଧାଦର୍ଶନପୁର
* ରାଧାଦାମୋଦରପୁର
* ରାଧାଧବପୁର
* ରାଧାପତିପୁର
* ରାଧାପ୍ରସନ୍ନପୁର
* ରାଧାପ୍ରିୟାପୁର
* ରାଧାବଲ୍ଲଭପୁର
* ରାଧାମାଧବପୁର
* ରାଧାମୋହନପୁର
* ରାଧାରମଣପୁର
* ରାଧାରାସରସିକପୁର
* ରାଧାଶରଣପୁର
* ରାଧାଶ୍ୟାମପୁର
* ରାମଚନ୍ଦ୍ରପୁର
* ରାମଶ୍ୟାମପୁର
* ରାହାଙ୍ଗୋଳ
* ରେଗଡ଼ାପଡ଼ା
* ଲକ୍ଷ୍ମୀନାରାୟଣପୁର
* ଲଳିତାବିଶାଖାପୁର
* ଲିଙ୍ଗାପଦା
* ଶରକୁଆଁ
* ଶଶାଙ୍ଗ
* ଶିଳାପାଟ
* ଶ୍ରୀରଙ୍ଗପୁର
* ସଠିଲୋ
* ସମସରପୁର
* ସରସ୍ୱତୀପୁର
* ସାଉରିଆ
* ସାନ୍ତାଣିବାଟି
* ସାବିତ୍ରୀପୁର
* ସାରକୋଳି
* ସୀତାରାମପୁର
* ସୁନିଆମୁହ୍ଁ
* ସୋମନାଥପୁର
* ହରିଡ଼ାଗହିର
* ହରିପୁର
* ହରିପ୍ରିୟାପୁର
* ହରିଶରଣପୁର
* ହାଡ଼ିଆଣିମାଳ

## ଆଧାର 
ଶ୍ରେଣୀ:ଓଡ଼ିଶାର ଗାଆଁ ଓ ସହର
ଶ୍ରେଣୀ:କଟକ ଜିଲ୍ଲା
ଶ୍ରେଣୀ:କଟକ ଜିଲ୍ଲାର ଗାଆଁ ଓ ସହର
ନୀଲ ଆର୍ମଷ୍ଟ୍ରଙ୍ଗ

**ନିଲ ଆଲଡେନ ଆର୍ମଷ୍ଟ୍ରଙ୍ଗ**(୫ ଅଗଷ୍ଟ, ୧୯୩୦ - ୨୫ ଅଗଷ୍ଟ, ୨୦୧୨) ଜଣେ ଆମେରିକୀୟ ମହାକାଶଚାରୀ, ଟେଷ୍ଟ ପାଇଲଟ, ଏରୋନଟିକ୍ସ ଇଞ୍ଜିନିୟର, ବିଶ୍ୱବିଦ୍ୟାଳୟ ପ୍ରାଧ୍ୟାପକ ତଥା ଚନ୍ଦ୍ରରେ ପାଦ ଦେଇଥିବା ପ୍ରଥମ ମଣିଷ ଥିଲେ । ମହାକାଶଚାରୀ ହେବା ପୂର୍ବରୁ ସେ ଆମେରିକୀର ସୈନ୍ୟ ବାହିନୀରେ କୋରିଆ ଯୁଦ୍ଧ(୨୫ ଜୁନ, ୧୯୫୦ - ୨୭ ଜୁଲାଇ, ୧୯୫୩)ରେ ଲଢିଥିଲେ । ୨୦ ଜୁଲାଇ, ୧୯୬୯ ଦିନ ୨୦:୧୭:୩୯ ୟୁ.ଟି.ସି. ସମୟରେ ବଜ ଆଲଡ୍ରିନଙ୍କ ସହିତ ନିଲ ଆର୍ମଷ୍ଟ୍ରଙ୍ଗ ଆପୋଲୋ-୧୧ରେ ଚନ୍ଦ୍ରରେ ପଦାର୍ପଣ କରିଥିଲେ। ସେ ନିଜର ସମଗ୍ର ଜୀବନ କାଳରେ ମୋଟ ୮ଦିନ, ୧୪ ଘଣ୍ଟା, ୧୨ମିନିଟ, ୩୧ ସେକେଣ୍ଡ ମହାକାଶରେ ଅତିବାହିତ କରିଥିଲେ।
## ପ୍ରାଥମିକ ଜୀବନ 
ନିଲ ଆଲଡେନ ଆର୍ମଷ୍ଟ୍ରଙ୍ଗ ୧୯୩୦ ଅଗଷ୍ଟ ୫ରେ ଓହାୟୋ ଅନ୍ତର୍ଗତ ୱାପାକୋନେଟାଠାରେ ଜନ୍ମଗ୍ରହଣ କରିଥିଲେ।ସେ ପାଠପଢ଼ା ପରେ ଆମେରିକାର ନୈସେନାରେ ଯୋଗଦେଇ କୋରିଆ ଯୁଦ୍ଧରେ ଅଂଶଗ୍ରହଣ କରିଥିଲେ।ଯୁଦ୍ଧ ଶେଷହେବା ପରେ ସେ ଏରୋନଟିକ୍ସରେ ହାଇସ୍ପଡ୍ ଫ୍ଲାଇଟ୍ ଷ୍ଟେସନରେ ଜଣେ ପାଇଲଟ ଭାବେ ନିଯୁକ୍ତ ହେଲେ।ପରେ ସେ ମହାକାଶଚାରୀ ହେବାକୁ ମନ ବଳେଇଥିଲେ।୧୯୫୮ ମସିହାରେ ଆମେରିକା ବୟୁସେନାର ମ୍ୟାନ୍ ଇନ୍ ସ୍ପେଶ ସୁନେଷ୍ଟ ପ୍ରୋଗ୍ରାମ ପାଇଁ ମନୋନୀତ ହେଇଥିଲେ।୧୯୬୦ରେ ସେ ସାମରିକ ମହାକାଶ ବିମାନ ବୋଇଂ ଏକ୍ସ-୨୦ ଡାଏନା-ସୋର୍ର ପାଇଲଟ ନିଯୁକ୍ତ ହେଲେ।୧୯୬୨ ମାର୍ଚ୍ଚ ୧୫ରେ ମହାକାଶ ବିମାନ ଉଡାଣ ପାଇଁ ମନୋନୀତ ୬ ଜଣ ପାଇଲଟ-ଇଞ୍ଜିନିୟର ମଧ୍ୟରେ ସେ ସ୍ଥାନ ପାଇଥିଲେ।ସେ ସମୟରେ ନାସା ପକ୍ଷରୁ ମହାକାଶଚାରୀ ଚୟନ ପାଇଁ ପ୍ରାର୍ଥୀପତ୍ର ଗ୍ରହଣ କରାଯାଇଥିଲା।ଏଥିପାଇ ସେ ଆବେଦନ ପତ୍ର ପଠେଇଥିଲେ।ଦ୍ୱିତୀୟ ପର୍ଯ୍ୟାୟ ମନୋନୟନ ବେଳେ ତାଙ୍କୁ ମନୋନୀତ କରାଯାଇଥିଲା।ସେ ଜେମିନ-୮ ଓ ଜେମିନ -୧୧ ମହାକାଶଯାନ କାର୍ଯ୍ୟକ୍ରମରେ ସାମିଲ ହେଇ ମାହାକାଶ ଯାତ୍ରା କରିଥିଲେ। ୧୯୬୭ ଜାନୁୟାରୀ ୨୭ରେ ଆପୋଲୋ-୧ ମହାକାଶଯାନ କାର୍ଯ୍ୟକ୍ରମରେ ସେ ସାମିଲ ହେଇଥିଲେ।ଆପୋଲୋ-୧୧ ମହାକାଶଯାନ ଆର୍ମଷ୍ଟ୍ରଙ୍ଗଙ୍କ ସହ ତାଙ୍କର ଆଉ ଦୁଇଜଣ ସାଥୀ ବଜ ଆଲଡ୍ରିନ ଓ ମାଇକେଲ କୋଲିନଙ୍କୁ ନେଇ ଚନ୍ଦ୍ର ଅଭିମୂଖେ ଯାତ୍ରାକରିଥିଲା।ଏହି ମହାକାଶଯାନ ଚାରିଦିନ ମଧ୍ୟରେ ୪୦ଲକ୍ଷ କି.ମି ଯାତ୍ରାକରିଥିଲା।ଆର୍ମଷ୍ଟ୍ରଙ୍ଗ ଓ ଆଲଡ୍ରିନ ୧୯୬୯ ଜୁଲାଇ ୨୦ରେ ଚନ୍ଦ୍ର ପୃଷ୍ଠରେ ପାଦ ଦେଇଥିଲେ।ସେଠାରେ ଆର୍ମଷ୍ଟ୍ରଙ୍ଗ ୨ ମିନିଟ ୩୨ ସେକେଣ୍ଡ ରହିଥିଲେ ଓ ସେହି ସମୟ ମଧ୍ୟରେ ଚନ୍ଦ୍ରପୃଷ୍ଠରେ ଆମେରିକୀୟ ଜାତୀୟ ପତକା ସ୍ଥାପନ କରିବା ସହିତ କିଛି ପଥର ସଂଗ୍ରହ କରିଥିଲେ।୧୯୬୯ ଜୁଲାଇ ୨୪ରେ ହାୱ୍ଆଇର ପଶ୍ଚିମରେ ପ୍ରସାନ୍ତ ମହାସାଗରରେ ଥିବା ଆମେରିକାର ଯୁଦ୍ଧ ଜାହାଜରେ ଆପୋଲୋ-୧୧ ଅବତରଣ କରିଥିଲା।

## ପରିବାର 
ସେ ୧୯୫୬ ଜାନୁୟାରୀ ୨୮ରେ ଜାନେଟ ସେରନଙ୍କୁ ବିବାହ କରିଥିଲେ।ତାଙ୍କର ଦୁଇ ପୁତ୍ର ସନ୍ତାନ ଏରିକ ଓ ମାର୍କ ଅଛନ୍ତି।
## ପୁରସ୍କାର 
ତାଙ୍କୁ ରାଷ୍ଟ୍ରପତି ରିଚାର୍ଡ ନିକ୍ସନ ପ୍ରେସିଡେନସିଆଲ ମେଡଲ୍ ଅଫ ଫ୍ରିଡମ ପୁରସ୍କାର ପ୍ରଦାନ କରିଥିଲେ।କଂଗ୍ରେସନାଲ ସ୍ପେଶ ମେଡାଲ ଅଫ ଅନର ଏବଂ କଂଗ୍ରେସନାଲ ଗୋଲ୍ଡ ମେଡାଲ୍ ଭଳି ପୁରସ୍କାର ଲାଭକରିଥିଲେ।

## ଆଧାର 
## ବାହାର ଆଧାର 
* neilarmstronginfo.com  (official Armstrong family-maintained home page)
* Neil Armstrong's Official NASA Biography
* 
* 
* Neil Armstrong Honored as an Ambassador of Exploration 
* Cosmos magazine, October 2006 
* 

ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ମହାକାଶ ଯାତ୍ରୀ
ଟକ୍ସ

**ଟକ୍ସ** () ହେଉଛି ଲିନକ୍ସ ମାସ୍କଟ । ପ୍ରକୃତରେ ଏହାକୁ ଲ୍ୟାରୀ ଇୱିଙ୍ଗ (Larry Ewing) ଆଙ୍କି ଥିଲେ , କିନ୍ତୁ ଲିନକ୍ସର ଭିନ୍ନ ଭିନ୍ନ ଉତ୍ପାଦ ପାଇଁ ଏହାର ଅଲଗା ଚିତ୍ରଣ କରାଯାଇଥାଏ ।
[thumb| ଟକ୍ସ, ଠିକ୍ ଯେପରି [ଲ୍ୟାରୀ ଇୱିଙ୍ଗ (Larry Ewing)ଙ୍କଦ୍ୱାରା ଅଙ୍କା ଯାଇଥିଲା]] 

## ଅଧିକ ଦେଖନ୍ତୁ 
## ଆଧାର
## ବାହାର ଲିଙ୍କ 
* Article discussing the creation of Tux 
* Linux 2.0 Penguins ଲ୍ୟାରୀ ଇୱିଙ୍ଗ
* A complete history of Tux 
* Wired News story on Tux
* The Gospel of Tux
* The LWN Penguin Gallery
* GPL'd sewing patterns for Tux
* Roblimo's video posting explaining the use of Tux in the DCI Group video
* How to make a paper tux penguin 
* Tux Droid : A real open source Tux
* TuxMathScrabble and TuxWordSmith Education Games 
* The Free Penguin Project

ଶ୍ରେଣୀ:କମ୍ପ୍ୟୁଟର ବିଜ୍ଞାନ
ଲିନସ ଟରୱାଲଡସ

ଲିନସ ଟରୱାଲଡସ୍, ଜଣେ ଫିନ୍ ଛାତ୍ର ଯିଏ ଲିନକ୍ସ ଅପରେଟିଙ୍ଗ ସିଷ୍ଟମ ପ୍ରଥମେ ପ୍ରସ୍ତୁତ କରିଥିଲେ ।

## ଅଧିକ ଦେଖନ୍ତୁ 
## ଆଧାର
## ବାହାର ଲିଙ୍କ 
* Linus' blog at blogspot.com
* Linus Torvalds and His Five Entrepreneurial Lessons
* 
* 
* 
* Ten years of NODES
* Linus Torvalds: Linux succeed thanks to selfishness and trust 
* Torvalds interview 

ଶ୍ରେଣୀ:୧୮୬୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କମ୍ପ୍ୟୁଟର ବିଜ୍ଞାନ
ଭାଲେଣ୍ଟିନା ତେରେସ୍କୋଭା

**ଭାଲେଣ୍ଟିନା ଭ୍ଲାଡି ମିରୋଭନା ତେରେସ୍କୋଭା** (ଜନ୍ମ : ୬ ମାର୍ଚ୍ଚ ୧୯୩୭ )ଜଣେ ଋଷୀୟ ମହିଳ ମହାକାଶଚାରୀ।୧୯୬୩ ଜୁନ ୧୬ ତାରିଖରେ ଋଷୀୟ ମହିଳ ଭାଲେଣ୍ଟିନା ଭ୍ଲାଡି ମିରୋଭନା ତେରେସ୍କୋଭା ଭୋସ୍ତକ-୬ ମହାକାଶ ଯାନ ଯୋଗେ ଅନ୍ତରୀକ୍ଷକୁ ଯାତ୍ରାକରି ଇତିହାସ ରଚିଥିଲେ।ପୃଥିବୀର ପ୍ରଥମ ମହିଳା ମହାକାଶଚାରୀ ଭାବେ ଅଖ୍ୟାୟିତ ଭାଲେଣ୍ଟିନାଙ୍କ ମହାକାଶ ଯାତ୍ରା ଥିଲା ୩ ଦିନର।ସେ ମୋଟ ୨ଦିନ, ୨୩ ଘଣ୍ଟା, ୧୨ ମିନିଟ ମହାକାଶରେ ଅତିବାହିତ କରିଥିଲେ।୧୯୩୭ ମାର୍ଚ୍ଚରେ ଜନ୍ମିତ ଭାଲେଣ୍ଟିନା ମହାକାଶ ଅଭିଯାନ ଯିବାର ଅନେକ ପୂର୍ବରୁ ଟେକ୍ସଟାଇଲ ଫ୍ୟାକ୍ଟ୍ରି ଆସେମ୍ଲି କର୍ମଚାରୀ ଭାବେ କାମ କରୁଥିଲେ।ତେବେ ସଫଳ ମହାକାଶ ଯାନ ପରେ ବହୁ ଉଚ୍ଚ ପଦବିରେ ନିଯୁକ୍ତ ହେଇଥିଲେ।

## ସାମାଜିକ କାର୍ଯ୍ୟକଳାପ | 
2011 ରେ, ସେ ୟାରୋସ୍ଲାଭଲ୍ ଆଞ୍ଚଳିକ ତାଲିକାରେ ୟୁନାଇଟେଡ୍ Russia ଷ ଦଳରୁ Russia ଷର ଷ୍ଟେଟ୍ ଡୁମାକୁ ନିର୍ବାଚିତ ହୋଇଥିଲେ। ଟେରେଶକୋଭା, ଏଲିନା ମିଜୁଲିନା, ଇରିନା ୟାରୋଭାୟା ଏବଂ ଆଣ୍ଡ୍ରେ ସ୍କୋଚ୍ ଙ୍କ ସହ ମିଶି ଖ୍ରୀଷ୍ଟିଆନ ମୂଲ୍ୟବୋଧର ସୁରକ୍ଷା ପାଇଁ ଏକ ଆନ୍ତ - ଦଳୀୟ ଡେପୁଟି ଗୋଷ୍ଠୀର ସଦସ୍ୟ ଅଟନ୍ତି; ଏହି କ୍ଷମତାରେ ସେ Russian ଷର ସମ୍ବିଧାନରେ ସଂଶୋଧନ ଆଣିବାକୁ ସମର୍ଥନ କରିଥିଲେ, ଯାହା ଅନୁଯାୟୀ "Russia ଷର ଜାତୀୟ ତଥା ସାଂସ୍କୃତିକ ପରିଚୟର ଆଧାର ହେଉଛି ଧର୍ମ।" ଡିସେମ୍ବର 21, 2011ଠାରୁ ଫେଡେରାଲ୍ ଗଠନ ଏବଂ ସ୍ଥାନୀୟ ସ୍ Government ୟଂ ଶାସନ ଉପରେ ରାଜ୍ୟ ଡୁମା କମିଟିର ଡେପୁଟି ଚେୟାରମ୍ୟାନ୍ |

## ଆଧାର 
ଶ୍ରେଣୀ:୧୯୩୭ ଜନ୍ମ
ଲିନକ୍ସ

**ଲିନକ୍ସ** (ଇଂରାଜୀ:linux) ଅଧିକାଂଶ କ୍ଷେତ୍ରରେ ଇଉନିକ୍ସ(UNIX) ପରି ମନେହୁଏ ଓ ଇଉନିକ୍ସ ପରି ଦେଖାଯାଏ । କିନ୍ତୁ ଲିନକ୍ସ , ଇଉନିକ୍ସ ଅପେକ୍ଷା ନୂଆ ଅଟେ । ଏହାର ଗଠନ ଆରମ୍ଭ ହେଲା ୧୯୯୧ରେ , ଯେତେବେଳେ ଜଣେ ଫିନ୍ (Finnish) ଛାତ୍ର "ଲିନସ ଟରୱାଲଡସ୍" (Linus Torvalds) ଲିନକ୍ସର ଲେଖା ଆରମ୍ଭ କଲେ, ୮୦୩୮୬ ପ୍ରୋସେସର ପାଇଁ ଏକ ଛୋଟିଆ କର୍ନେଲ(Kernel) ଟିଏ । 

ବିକାଶର ପ୍ରାରମ୍ଭରୁ ହିଁ , ଲିନକ୍ସର ସୋର୍ସ୍ କୋଡ୍(Sorce Code) ମାଗଣାରେ ଇଣ୍ଟର୍ନେଟରେ ଉପଲବ୍ଧ ହେଉଥିଲା । ତଦ୍ଦ୍ୱାରା ଲିନକ୍ସର ଇତିହାସକୁ ସାରା ବିଶ୍ୱର ବ୍ୟବହାରକାରୀ ପରିପୃଷ୍ଠ କରି ଚାଲିଲେ । ପ୍ରଥମ କର୍ନେଲ, ଯେଉଁଥିରେ ଇଉନିକ୍ସ ସିଷ୍ଟମର ଅଳ୍ପ କିଛି ଅଂଶ ବ୍ୟବହାର କରାଯାଇଥିଲା, କ୍ରମେ ଏହା ଇଉନିକ୍ସର ଅନ୍ୟାନ୍ୟ ବହୁତ ବିଭାଗକୁ ମିଶାଇ ଚାଲିଲା ।
ପ୍ରାଥମିକ ଅବସ୍ଥାରେ ଲିନକ୍ସର ଗଠନ ମୁଖ୍ୟ ଅପରେଟିଂ ସିଷ୍ଟମକୁକୁ କେନ୍ଦ୍ର କରି ହିଁ ଗଢ଼ାଯାଉଥିଲା । କିନ୍ତୁ ଏକ ସମ୍ପୂର୍ଣ୍ଣ ଅପରେଟିଂ ସିଷ୍ଟମ ଗଢିବାକୁ ହେଲେ କେବଳ ଏହି କର୍ନେଲ ବ୍ୟତୀତ ଆହୁରି ଅନେକ କାମ ବାକି ଥିଲା । ଆଉ ଲିନକ୍ସ କର୍ନେଲ ଓ ଲିନକ୍ସ ସିଷ୍ଟମ ମଧ୍ୟରେ ପ୍ରଭେଦ ବି ଆବଶ୍ୟକୀୟ ଥିଲା । ଲିନକ୍ସ କର୍ନେଲ ସମ୍ପୂର୍ଣ୍ଣ ଭାବେ ଏକ ଅରିଜିନାଲ ସଫ୍ଟୱେର ଅଟେ ଯାହାକି ଲିନକ୍ସ କମ୍ୟୁନିଟିଦ୍ୱାରା ଗଢ଼ା ଯାଇଥିଲା । ଆଉ ଲିନକ୍ସ ସିଷ୍ଟମ ପାଇଁ କିଛି ଭାଗ ଅନ୍ୟାନ୍ୟ ସଫ୍ଟୱେରରୁ ଅଣାଯାଇଛି ଓ କିଛି ଭାଗ ଦଳଗତ ଭାବେ ଗଠନ କରାଯାଇଛି ।

ମୂଳ ଲିନକ୍ସ ସିଷ୍ଟମ ବିଭିନ୍ନ ଆପ୍ଲିକେସନ(Application) ଓ ଇଉଜର ପ୍ରୋଗ୍ରାମିଂ(User Programming) ପାଇଁ ଏକ ମାନକ ପରିବେଶ(Standard Environment) ଅଟେ । ଲିନକ୍ସ ଯେପରି ପରିପକ୍ୱ ହେଇଚାଲିଲା , ସର୍ବପ୍ରଥମେ ଅନ୍ୟ ସ୍ତରର ବ୍ୟବହାର ନିମନ୍ତେ ଏକ ଆବଶ୍ୟକତା ଅନୁଭୂତ ହେଲା ଓ ଏହା ପୂରଣ ହେଲା ବିଭିନ୍ନ ଲିନକ୍ସ ବଣ୍ଟନ(Linux Distribution)ଦ୍ୱାରା । ଲିନକ୍ସ ସିଷ୍ଟମର ସମସ୍ତ Standard Component , ଲିନକ୍ସ ବଣ୍ଟନ ଅନ୍ତର୍ଗତ ଅଟେ । ଏହା ବ୍ୟତିତ ଏଥିରେ ପ୍ରାରମ୍ଭିକ Instalationକୁ ସହଜ କରିବା ଓ Upgrading କରିବା ନିମନ୍ତେ କିଛି Administrative Tools ଥାଏ । ବର୍ତ୍ତମାନ ଆଧୁନିକ ବଣ୍ଟନରେ , File Systemକୁ ଗଠନ କରିବା , User accountର ପରିଚାଳନା , Web browser ଓ Word processorର ମାଲିକାନା(Administration) ନିମନ୍ତେ ବିଭିନ୍ନ ପ୍ରକାରର ସରଞ୍ଜାମ(Tools)ର ବ୍ୟବସ୍ଥା ରହିଥାଏ ।

## ଲିନକ୍ସ ଲିସେନ୍ସିଂ(Linux licensing) 
ଲିନକ୍ସ କର୍ନେଲ , GNU general public license (GPL) , ଅନୁଯାୟୀ ବଣ୍ଟନ କରାଯାଇଥାଏ ଓ ଏହାର Terms ନିର୍ଦ୍ଧାରିତ ହୋଇଥାଏ Free Software Foundationଦ୍ୱାରା । ଲିନକ୍ସ ଏକ Public Domain ସଫ୍ଟୱେର ନୁହେଁ । Public Domainର ଅର୍ଥ ଲେଖକମାନେ ସଫ୍ଟୱେରରେ ନିଜ ମାଲିକାନା(Copyright)କୁ ପରିତ୍ୟାଗ କରିଥାନ୍ତି , କିନ୍ତୁ ଲିନକ୍ସ-କୋଡର ମାଲିକାନା କୋଡ୍_ର ବିଭିନ୍ନ ଲେଖକଙ୍କ ପାଖରେ ରହିଥାଏ । ଲିନକ୍ସ ଏକ ମୁକ୍ତ (Free) ସଫ୍ଟୱେର , ଲୋକମାନେ ଏହାକୁ କୌଣସି ବାଧା ବିନା କପି କରିପାରିବେ , ବଦଳାଇ ପାରିବେ , ଆବଶ୍ୟକତା ମୁତାବକ ବ୍ୟବହାର କରିପାରିବେ ଓ ସେମାନଙ୍କ ନିଜ କପି ଛାଡିଯିବେ ।

## ଗଠନର ମୂଳତତ୍ତ୍ୱ(Design principles) 
### କର୍ନେଲ 
### ସିଷ୍ଟମ ଲାଇବ୍ରେରୀ(system library)
### ସିଷ୍ଟମ ୟୁଟିଲିଟିସ(system utilities) 
## ଅଧିକ ଦେଖନ୍ତୁ 
* ଲିନକ୍ସ ବଣ୍ଟନ

* ଲିନକ୍ସ କର୍ନେଲ

* ଟକ୍ସ

* ଇଉନିକ୍ସ-ଭଳି

## ଆଧାର 
## ଅଧିକ ତଥ୍ୟ 
* 
* Graphical map of GNU/Linux OS Internals 
* Linux kernel website and archives
* ମୁକ୍ତ ଓ ମାଗଣା ସଫ୍ଟୱେର 
* ଟକ୍ସ ବିଷୟରେ 
* ଲିନକ୍ସ ଟରୱାଲଡସ୍ ବିଷୟରେ 
* Linux.org
* ଇଉନିକ୍ସ ଭଳି 
* http://www.archive.org/details/git-history-of-linux The History of Linux in GIT Repository Format 1992–20

ଶ୍ରେଣୀ:କମ୍ପ୍ୟୁଟର ବିଜ୍ଞାନ
ଦ୍ୱାରକା

**ଦ୍ୱାରକା**,ଗୁଜରାଟର ଜାମନଗର ଜିଲ୍ଲାର ଏକ ସହର ଅଟେ। ଏଠାରେ ଭଗବାନ ଶ୍ରୀକୃଷ୍ଣଙ୍କର ଦ୍ୱାରକାଧୀଶ ମନ୍ଦିର ଅଛି ଓ ଏହା ଚାରିଧାମ ମଧ୍ୟରେ ଅନ୍ୟତମ।
## ଭୂଗୋଳ 
## ଇତିହାସ
## ଦର୍ଶନୀୟ ସ୍ଥାନ 
thumb|ଦ୍ୱାରକାଧୀଶ ମନ୍ଦିର

## ଆଧାର 
## ବାହାର ତଥ୍ୟ 
* Official website Jagad Mandir , **Dwaraka**
* Sri Krishna Temple, **Dwaraka**
* Vishwakarma, the deity of construction & Dwaraka city 
* Official website of the Jagat Mandir (Dwarkadhish Temple) in Dwarka
* Iskcon 
* 150 photos of Dwarka, 1280x960
* National Institute of oceanography 
* How to reach Dwarka
* Sacred Sites, Dwaraka
* Dwaraka 
* History has it. Dwarka inundated by tsunami!
* Dwaraka
* Legend of Dwarka
* Dwarka
* Dwarka temple
* Dwarka
* Submergence of Dwarka, p.22-25  (PDF)
* Marine Archaeology in the gulf of Khambat
* S.R. Rao's speech and talk(mp3)about Dwarka experiences on DeshGujarat.Com

ଶ୍ରେଣୀ:ଗୁଜରାଟର ସହର
ଶ୍ରେଣୀ:ହିନ୍ଦୁ ପବିତ୍ର ସହର
ଶ୍ରେଣୀ:କୃଷ୍ଣ
ବିପ୍ଳବ ରାୟଚୌଧୁରୀ

**ବିପ୍ଳବ ରାୟଚୌଧୁରୀ** ଜଣେ ଚଳଚ୍ଚିତ୍ର ନିର୍ଦ୍ଦେଶକ ଥିଲେ । ଡାକ୍ତରୀ ପାଠ ଅଧାରୁ ଛାଡି, ସେ ନିଜ ପସନ୍ଦର ବେଉସା, ଚଳଚ୍ଚିତ୍ର ନିର୍ମାଣକୁ ଆବୋରୀ ନେଇଥିଲେ। ଅର୍ଦ୍ଧେନ୍ଦୁ ଚାଟାର୍ଜୀଙ୍କ ଅଧିନରେ ଜଣେ ସହ-ନିର୍ଦ୍ଦେଶକ ଭାବରେ ସେ, ନିଜ ଚଳଚ୍ଚିତ୍ର ଜୀବନ ଆରମ୍ଭ କରିଥିଲେ । ପ୍ରାୟ ୨୦ଟି ଚଳଚ୍ଚିତ୍ରରେ ସହ-ସମ୍ପାଦକ ଭାବରେ କାମ କରିବା ପରେ, ସେ ନିଜେ ମୁଖ୍ୟ ସମ୍ପାଦକ, ଲେଖକ ଓ ନିର୍ଦ୍ଦେଶକ ଭାବରେ କାମ କରିବା ଆରମ୍ଭ କରିଥିଲେ । ତାଙ୍କଦ୍ୱାରା ନିର୍ଦ୍ଦେଶିତ ପ୍ରଥମ ବଙ୍ଗଳା ଚଳଚ୍ଚିତ୍ର ବର୍ଣ ବିବର୍ଣ ୧୯୭୫ ମସିହାରେ ମୁକ୍ତିଲାଭ କରିଥିଲା । ତିନି ଦଶନ୍ଧି ବ୍ୟାପି ଚଳଚ୍ଚିତ୍ର ଜୀବନରେ ସେ ପ୍ରାୟ ୧୪-୧୫ଟି କ୍ଷୁଦ୍ର ଚଳଚ୍ଚିତ୍ର ବା ଡକୁମେଣ୍ଟାରୀ ଫିଲ୍ମ ଓ ପ୍ରାୟ ୧୦ଟି ବ୍ୟବସାୟିକ ଚଳଚ୍ଚିତ୍ର ନିର୍ମାଣ କରିଛନ୍ତି ।

ବିପ୍ଳବ ରାୟଚୌଧୁରୀ, ନିଜ ମାତୃଭାଷା ବଙ୍ଗଳା ଅପେକ୍ଷା ଓଡ଼ିଆରେ ଅଧିକ ଚଳଚ୍ଚିତ୍ର ନିର୍ମାଣ କରିଛନ୍ତି । ତାଙ୍କ ନିର୍ଦ୍ଦେଶନାରେ ନିର୍ମିତ ପ୍ରଥମ ଓଡ଼ିଆ ଚଳଚ୍ଚିତ୍ର ଚିଲିକା ତୀରେ ୧୯୭୮ ମସିହାରେ ମୁକ୍ତିଲାଭ କରିଥିଲା । ଚିଲିକାର ମତ୍ସଜୀବିମାନଙ୍କର ଜୀବନ ଓ ସଂଘର୍ଷକୁ ନେଇ ନିର୍ମିତ ଏହି ଚଳଚ୍ଚିତ୍ରଟି ସର୍ବଭାରତୀୟ ସ୍ତରରେ ଉଚ୍ଚ ପ୍ରଶଂସିତ ହୋଇଥିଲା ଓ ଜାତୀୟ ଚଳଚ୍ଚିତ୍ର ପୁରସ୍କାର ଅଧିନରେ ସ୍ୱର୍ଣକମଳ ପୁରସ୍କାର ହାସଲ କରିଥିଲା । ପରବର୍ତ୍ତୀ ସମୟରେ ତାଙ୍କର ଆଉ ଦୁଇଟି ଓଡ଼ିଆ ଚଳଚ୍ଚିତ୍ର, ଅରଣ୍ୟ ରୋଦନ ଓ ନିର୍ବାଚନ ମଧ୍ୟ ୧୯୯୪ ଓ ୧୯୯୫ ମସିହାରେ ସ୍ୱର୍ଣକମଳ ପୁରସ୍କାର ହାସଲ କରିଥିଲା । 

ବିପ୍ଳବ ରାୟଚୌଧୁରୀ, ସତ୍ୟଜିତ ରାୟ ଫିଲ୍ମ ଓ ଟେଲିଭିଜନ ଅନୁଷ୍ଠାନରେ ନିର୍ଦ୍ଦେଶନା ଓ ସମ୍ପାଦନା ବିଭାଗର ମୁଖ୍ୟ ରୂପେ କାର୍ଯ୍ୟନିର୍ବାହ କରିଛନ୍ତି । ୧୯୮୯ ମସିହାରେ ତାଙ୍କୁ ବିଜୁ ପଟ୍ଟନାୟକ ଫିଲ୍ମ୍ ଓ ଟେଲିଭିଜନ ଅନୁଷ୍ଠାନର ସଦସ୍ୟ ରୂପେ ମନୋନୀତ କରାଯାଇଥିଲା । କଳିଙ୍ଗ ଷ୍ଟୁଡିଓର ଡାଇରେକ୍ଟର ରୂପରେ ମଧ୍ୟ ସେ କାର୍ଯ୍ୟ କରିଥିଲେ । ଯୁକ୍ତରାଷ୍ଟ୍ର ଆମେରିକା ସରକାରଙ୍କଦ୍ୱାରା ନିମନ୍ତ୍ରିତ ହୋଇ, ସେ ସେଠାକାର ବିଭିନ୍ନ ଷ୍ଟୁଡିଓ, ବିଶ୍ୱବିଦ୍ୟାଳୟ ତଥା ଚଳଚ୍ଚିତ୍ର ନିର୍ମାଣ ସହ ସଂଶ୍ଳିଷ୍ଠ ଅନ୍ୟାନ୍ୟ ସଂସ୍ଥା ପରିଦର୍ଶନ କରିବାର ସୁଯୋଗ ପାଇଥିଲେ ।

## ଚଳଚ୍ଚିତ୍ରରେ ଭୂମିକା 
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ସ୍ୱାମୀ ରଙ୍ଗନାଥାନନ୍ଦ

**ସ୍ୱାମୀ ରଙ୍ଗନାଥାନନ୍ଦ** (୧୯୦୮-୨୦୦୫) ଥିଲେ ରାମକୃଷ୍ଣ ମଠ ଓ ରାମକୃଷ୍ଣ ମିଶନର ୧୩ତମ ଅଧ୍ୟକ୍ଷ । ସେ ଜଣେ ସୁପଣ୍ଡିତ ଓ ବହୁ ଗ୍ରନ୍ଥର ରଚୟିତା ମଧ୍ୟ । ସେ ପୃଥିବୀର ବିଭିନ୍ନ ସ୍ଥାନ ଭ୍ରମଣ କରି ବେଦାନ୍ତର ପ୍ରଚାର କରିଥିଲେ ।

## ଆଧାର 
ଶ୍ରେଣୀ:୧୯୦୮ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ରାମକୃଷ୍ଣ ମଠ
ଡଙ୍ଗରିଆ କନ୍ଧ

**ଡଙ୍ଗରିଆ କନ୍ଧ** ନିୟମଗିରି ପର୍ବତରେ ରହୁଥିବା ଆଦିମ ଜନଜାତି । ମୁଖ୍ୟତଃ ପୋଡୁଚାଷଦ୍ୱାରା ଏମାନେ ଜୀବିକା ନିର୍ବାହ କରିଥାନ୍ତି । ଡଙ୍ଗର( ପାହାଡ)ରେ ରହୁଥିବାରୁ ଏମାନଙ୍କର ଏଭଳି ନାମକରଣ ହୋଇଛି । ଡ଼ଙ୍ଗରିଆ କନ୍ଧଙ୍କର କଥିତ ଭାଷା ହେଲା କୁଇ ଯାହା କି ଏକ ଦ୍ରାବିଡ ଭାଷା । ଏମାନଙ୍କ ମଧ୍ୟରେ ବହୁ ନାରୀ ବିବାହ ଏବେ ମଧ୍ୟ ପ୍ରଚଳିତ ।

ଏମାନେ ପୂଜା କରୁଥିବା ଦେବଦେବୀ ହେଲେ ଧରଣୀ ପେନୁ ଏବଂ କୋଟେଇବାଳୀ । ମେରିଆ ପୂଜା ( ବଳି ପ୍ରଥା) ଡ଼ଙ୍ଗରିଆ କନ୍ଧମାନଙ୍କର ମୁଖ୍ୟ ପର୍ବ ଯେଉଁଥିରେ ଧରଣୀପେନୁକୁ ଖୁସି କରିବା ପାଇଁ ପୋଢବଳି ଦିଅଯାଇଥାଏ ।

## ଆଧାର 
ଶ୍ରେଣୀ:ଓଡ଼ିଶାର ଅନୁସୂଚିତ ଜନଜାତି
ଓଣମ

***
**ଓଣମ*' () ହେଉଛି କେରଳ ରାଜ୍ୟରେ ପାଳିତ ହେଉଥିବା ଏକ ପର୍ବ।  ଏହା ଭଗବାନ ବିଷ୍ଣୁଙ୍କର ବାମନ ଅବତାର ଓ ମହାବଳୀର ସ୍ମୃତି ବହନ କରୁଥିବା ପର୍ବ । ଏହା ଚିଙ୍ଗମ (ଅଗଷ୍ଟ-ସେପ୍ଟେମ୍ବର) ମାସରେ ଦଶଦିନ ବ୍ୟାପି ପାଳନ କରାଯାଏ । ଏଇ ପର୍ବଦିନମାନଙ୍କରେ ମହିଳା ଓ ଝିଅମାନେ ନାଚ ଗୀତରେ ମଗ୍ନ ଥିଲାବେଳେ ପୁରୁଷମାନେ ପହଁରିବା ଓ ନୈକାଚାଳନା ପ୍ରତିଯୋଗିତା କରିଥାନ୍ତି। ଏହି ପର୍ବଟି କେରଳରେ ଓ ସାରା ଭାରତରେ ବିଶେଷ କରି ମାଳାୟାଳୀମାନଙ୍କଦ୍ୱାରା ପାଳିତ ହୋଇଥାଏ। କୁହାଯାଏ ମହାରାଜା ବଳୀ ଏଇଦିନ କେରଳୀମାନଙ୍କୁ ଆଶୀର୍ବାଦ ଦେବାପାଇଁ ପାତାଳପୁରରୁ ଆସିଥାନ୍ତି। ଏଇ ପର୍ବ ଅବସରରେ ଘର ଓ ଅଗଣାକୁ ବିଭିନ୍ନ ପ୍ରକାର ମୁରୁଜ ଓ ଫୁଲରେ ସଜାଯାଇଥାଏ ।

ଓଣମପାଇଁ ଠାଏ ଠାଏ କେରଳର ପାରମ୍ପରିକ ନାଚ କଥାକଳି ଓ ପୁଳିକଳି ବା କାଡ଼ୁବକଳିର ଆୟୋଜନ କରାଯାଏ । ନାନା ପ୍ରକାର ସ୍ୱାଦିଷ୍ଠ ଭୋଜନ ମଧ୍ୟ ଏଇ ସମୟରେ ପ୍ରସ୍ତୁତ କରାଯାଏ । ସେଥି ମଧ୍ୟରୁ ଘିଅ ଭାତ, ଡାଲି, ପାମ୍ପଡ଼, ସମ୍ବର (ଓଲାଣ), ରସମ, ଥୋରନ, ଅବୟିଲ, ପଚଡ଼ି ମସଲାଯୁକ୍ତ ଘୋଳଦହି ଓ ଚାଉଳ ତିଆରି ବିଭିନ୍ନ ପ୍ରକାର ବ୍ୟଂଜନ ପ୍ରସ୍ତୁତ କରାଯାଏ ।

## କିଛି ଛବି

Image:033-vamana.jpg|ମହାରାଜା ବଳୀଙ୍କ ଦରବାରରେ ଭିକ୍ଷୁ ବାମନ
Image:Onapookkalam.jpg|ଓଣମ ପୁକ୍କଳମ
Image:sadhya.jpg|ଏକ ବିଶିଷ୍ଟ ଓଣମ ସଦ୍ୟ (ବ୍ୟଂଜନ)

## ଆଧାର 
ଶ୍ରେଣୀ:ଭାରତର ପର୍ବ ପର୍ବାଣି
ଶ୍ରେଣୀ:କେରଳରେ ପର୍ଯ୍ୟଟନ
ଶ୍ରେଣୀ:ହିନ୍ଦୁ ପର୍ବ
ଜାତୀୟ କ୍ରୀଡ଼ା ଦିବସ

କିମ୍ବଦନ୍ତୀ ହକି ଖେଳାଳୀ ସ୍ୱର୍ଗତ ମେଜର ଧ୍ୟାନଚାନ୍ଦଙ୍କ ଜନ୍ମଦିବସ ଅଗଷ୍ଟ ୨୯କୁ ଭାରତ ସରକାରଙ୍କ କ୍ରୀଡ଼ା ଓ ଯୁବସେବା ମନ୍ତ୍ରଣାଳୟ ପ୍ରତିବର୍ଷ **ଜାତୀୟ କ୍ରୀଡ଼ା ଦିବସ** ପାଳନ କରୁଛନ୍ତି ।୧୯୯୫ ମସିହାଠାରୁ ପ୍ରତ୍ୟେକ ବର୍ଷ ଅଗଷ୍ଟ ୨୯କୁ ଜାତୀୟ କ୍ରୀଡ଼ା ଦିବସ ରୂପେ ପାଳିତ ହେଉଛି । ଏହି ଦିନ ଭାରତର ରାଷ୍ଟ୍ରପତି କ୍ରୀଡ଼ା କ୍ଷେତ୍ରରେ ଉତ୍କର୍ଷତା ନିମନ୍ତେ ଶ୍ରେଷ୍ଠ କ୍ରୀଡ଼ାବିତଙ୍କୁ ବିଭିନ୍ନ ପୁରସ୍କାର ପ୍ରଦାନ କରିଥାନ୍ତି ।
## ଆହୁରି ଦେଖନ୍ତୁ 
* ଧ୍ୟାନଚାନ୍ଦ
## ଆଧାର
ନାନାବାୟା ଗୀତ

**ନାନାବାୟା ଗୀତ** ଓଡ଼ିଶାର ପୁରପଲ୍ଲୀରେ ବୋଲାଯାଉଥିବା ଏକ ପ୍ରକାରର ଲୋକ ଗୀତ ଯାହା ମାଆମାନଙ୍କଦ୍ୱାରା ଶିଶୁମାନଙ୍କ ପାଇଁ ବୋଲାଯାଇଥାଏ ।

## ପଦାବଳୀ 
200px|thumb|left|*ଧୋରେ ବାଇଆ ଧୋ* ।

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟ
ରାମନାଥସ୍ୱାମୀ ମନ୍ଦିର

thumb|ମନ୍ଦିର ପ୍ରବେଶ ମୁଖ୍ୟଦ୍ୱାର

**ରାମନାଥସ୍ୱାମୀ ମନ୍ଦିର**,ତାମିଲନାଡୁ ରାଜ୍ୟର ରାମନାଥପୁରମ ଜିଲ୍ଲାରେ ଅବସ୍ତିତ। ଏହା ଭାରତର ଚାରିଧାମ ମଧ୍ୟରେ ଅନ୍ୟତମ।
## ଇତିହାସ 
ରାମେଶ୍ୱର ସହରର କେନ୍ଦ୍ରସ୍ଥଳରେ ରହିଛି ସ୍ୱାମୀନାଥ ମନ୍ଦିର।ଏହି ମନ୍ଦିରରେ ରାମେଶ୍ୱର ପୂଜା ପାଆନ୍ତି।ଏଥିପାଇଁ ସହରର ନାମ ହୋଇଛି ରାମେଶ୍ୱରମ।ଦ୍ୱାଦଶ ଶତାବ୍ଦୀରେ ପାଣ୍ଡ୍ୟ ରାଜବଂଶଦ୍ୱାରା ରାମନାଥସ୍ୱାମୀ ମନ୍ଦିର ନିର୍ମାଣ କରାଯାଇଥିଲା।

## ପୌରାଣିକ
ହିନ୍ଦୁ ପୁରାଣ ଅନୁସାରେ ଲଙ୍କାର ଦୁଷ୍ଟ ରାକ୍ଷସ,ରାବଣ କବଳରୁ ସୀତାଙ୍କୁ ଉଦ୍ଧାର କରିବାପାଇଁ ରାମଙ୍କୁ ରାମେଶ୍ୱରମରୁ ଶ୍ରୀଲଙ୍କା(ଲଙ୍କା) ପର୍ଯ୍ୟନ୍ତ ଏକ ସେତୁ ନିର୍ମାଣ କରିବାକୁ ପଡ଼ିଥିଲା।ଏଥିପାଇଁ ସେ ବନରସେନାର ସହଯୋଗ ମଧ୍ୟ ଲୋଡିଥିଲେ।ବିଷ୍ଣୁଙ୍କର ସପ୍ତମ ଅବତାର ହେଉଛନ୍ତି ରାମ ।ରାମଙ୍କ ଈଶ୍ୱର ରାମେଶ୍ୱର ଭାବେ ସର୍ବବିଦିତ ହୁଅନ୍ତି ଶିବ।

## ପୂଜାବିଧି 
## ରାମେଶ୍ୱରମ(ରାମନାଥସ୍ୱାମୀ)ମନ୍ଦିର
ତାମିଲନାଡୁର ରାମନାଥପୁରମ ଜିଲ୍ଲା ଅନ୍ତର୍ଗତ ପମ୍ବନ ଦ୍ୱୀପାଞ୍ଚଳସ୍ଥିତ ରାମେଶ୍ୱରମ ଏକ ପବିତ୍ର ସହର।ଏହି ସହର ଭାରତର ଏକ ପ୍ରମୁଖ ତୀର୍ଥକ୍ଷେତ୍ର ତଥା ପର୍ଯ୍ୟଟନସ୍ଥଳ ଭାବେ ପରିଗଣିତ ହୋଇଆସୁଛି।ଏଠାରେ ପ୍ରସିଦ୍ଧ ରାମନାଥସ୍ୱାମୀ ମନ୍ଦିର ଅବସ୍ଥିତ।ଭାରତର ପ୍ରସିଦ୍ଧ ଚାରି ଧାମ ମଧ୍ୟରେ ରାମେଶ୍ୱରମର ସ୍ଥାନ ସ୍ୱତନ୍ତ୍ର।ଏଠାରେ ରହିଛି ଏକ ବୃହଦାକର ଜ୍ୟୋତିର୍ଲିଙ୍ଗ।ରାମେଶ୍ୱରମ୍କୁ ଦକ୍ଷିଣ ଭାରତର ବନାରସ ବୋଲି କୁହାଯାଏ। 
ସହରଟିର ନାମ ଅନୁସାରେ ପମ୍ବର ଦ୍ୱିପଞ୍ଚଳର ନାମ ହୋଇଛି ରାମେଶ୍ୱରମ୍ ଦ୍ୱୀପ।ଭାରତ ଓ ଶ୍ରୀଲଙ୍କା ମଧ୍ୟରେ ଯେଉଁ ସମୁଦ୍ର ରହିଛି ତାହା ଉପରେ ସେତୁ ଥିବାରୁ ଏହାର ନାମକରଣ ହୋଇଛି ସେତୁସମୁଦ୍ରମ।ରାମେଶ୍ୱରମ ଅଭ୍ୟନ୍ତରରେ ଏବଂ ବାହାରେ ରହିଛି 64ଟି ପବିତ୍ର ଜଳାଶୟ। ପୁରାଣ ଅନୁସାରେ ଏଗୁଡିକ ମଧ୍ୟରୁ 24ଟିର ମହିମା ଅତ୍ୟନ୍ତ ତାତ୍ପର୍ଯ୍ୟପୂର୍ଣ୍ଣ।ଏହିସବୁ ଜଳାଶୟର ଜଳର ସ୍ୱାଦ ଭିର୍ନ୍ନଭିନ୍ନ। ଏବଂ ଏଠାରେ ଥିବା ଗନ୍ଧମାର୍ଦ୍ଦନ ପର୍ବତ,ସେତୁକରାଇ,ରାମେଶ୍ୱରମ ବେଳାଭୂମି,ପମ୍ବନ ରେଳ ସେତୁ,ଧନୁଷକୋଡ଼ି,ଅଗ୍ନିତୀର୍ଥ,ଏରୱାଡ଼ି ପର୍ଯ୍ୟଟକଙ୍କ ଆକର୍ଷଣର କେନ୍ଦ୍ରବିଦୁ ପାଲଟିଥାଏ।

## ବାହାର ତଥ୍ୟ 
* Ramanatha Swami Temple - Official Web site
* Rameswar Jyotirling website 

ଶ୍ରେଣୀ:ହିନ୍ଦୁ ମନ୍ଦିର
ଶ୍ରେଣୀ:ଜ୍ୟୋତିର୍ଲିଙ୍ଗ
ଶ୍ରେଣୀ:ଚାରି ଧାମ ମନ୍ଦିର
ଲିନକ୍ସ କର୍ନେଲ

**ଲିନକ୍ସ କର୍ନେଲ** ହେଉଛି ଏକ ଅପରେଟିଂ ସିଷ୍ଟମ କର୍ନେଲ , ଯାହାକି ଇଉନିକ୍ସ-ଭଳି ଅପରେଟିଂ ସିଷ୍ଟମରେ ବ୍ୟବହାର କରାଯାଏ । 

## ଇତିହାସ 
## ଅଧିକ ଦେଖନ୍ତୁ 
* ଲିନକ୍ସ

* ଇଉନିକ୍ସ-ଭଳି

## ଆଧାର 
## ବାହାର ଲିଙ୍କ 
* 
* Linux Kernel documentation index
* Linux Kernel man pages
* Kernel Newbies Site - Excellent source of information for people new to kernel
* Linus' kernel tree for 2.6
* Kernel bugzilla - Regressions for each of recent versions
* Linux-libre project - Maintains and distributes fully free kernel
* LinGrok, Linux Kernel Source Code Cross-reference 
* Greg Kroah Hartman on the Linux Kernel at youtube

ଶ୍ରେଣୀ:କମ୍ପ୍ୟୁଟର ବିଜ୍ଞାନ
ଏ. କେ. ହଙ୍ଗଲ

**ଅବତାର କିଶନ ହଙ୍ଗଲ** (୧୯୧୭ - ୨୦୧୨) ଜଣେ ଜଣା ଶୁଣା ହିନ୍ଦୀ ସିନେମା ତଥା ଟେଲିଭିଜନ ଅଭିନେତା ଓ ଜଣେ ସ୍ୱାଧୀନତା ସଂଗ୍ରାମୀ ଥିଲେ । ବିଶେଷ କରି ସେ ପିତା ଓ ଜେଜେ ଭୂମିକା ପାଇଁ ବେଶ ପରିଚିତ । ସେ ପାଇ ସେ ହିନ୍ଦୀ ଚଳଚ୍ଚିତ୍ର ଜଗତରେ ପ୍ରିୟ ଜେଜେ ଭାବରେ ପରିଚିତ । ଶୋଲେ, ନମକ ହାରମ୍, ଅନାଡ଼ି, ଆଇନା, ଅବତାର, ଅଭିମାନ, କୋରା କାଗଜ, ଚିତଚୋର, ଅନାମିକା ପରି ଅନେକ ବହୁ ଚର୍ଚ୍ଚିତ ଚଳଚ୍ଚିତ୍ରରେ ଅଭିନୟ କରି ସେ ସଫଳତା ଅର୍ଜନ କରିଥିଲେ । ପ୍ରସିଦ୍ଧ ହିନ୍ଦୀ କଥାଚିତ୍ର ଶୋଲେରେ ସେ ରହିମ୍ ଚାଚା ଭୁମିକାରେ ଅଭିନୟ କରି ଦର୍ଶକଙ୍କ ମନ ଜିଣିନେଇଥିଲେ । ସେ ୧୯୬୬ ମସିହାରୁ ୨୦୦୫ ମଧ୍ୟରେ ୨୨୫ଟି ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଛନ୍ତି । ସେ ରାଜେଶ ଖାନ୍ନାଙ୍କ ସହ ୧୬ଟି ଚଳଚ୍ଚିତ୍ରରେ ଅଭିନୟ କରିଛନ୍ତି ।
## ପରିବାର 
୧୯୧୭ ମସିହା ଫେବୃଆରୀ ୧ ତାରିଖରେ ପେଶୱ୍ଆରଠାରେ ଏକ କାଶ୍ମୀରୀ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କର ପୁରାନାମ ଅବତାର କିଶନ ହଙ୍ଗଲ । ତାଙ୍କ ପିତାଙ୍କ ନାମ ପଣ୍ଡିତ ହରି କିଶନ ହଙ୍ଗଲ ।

## ପ୍ରାରମ୍ଭିକ ଜୀବନ 
ପ୍ରକୃତରେ ସେ ଜଣେ ନାଟ୍ୟ କଳାକାର । ପ୍ରଥମେ ସିଲେଇ କାମ କରୁଥିଲେ ଓ କମ୍ୟୁନିଷ୍ଟ ପାର୍ଟିର ଜଣେ ସଦସ୍ୟ ଥିଲେ । ବିଭିନ୍ନ ଆନ୍ଦୋଳନରେ ଯୋଗ ଦେଇ ଜେଲ ମଧ୍ୟ ଯାଇଥିଲେ । ମାତ୍ର ୨୧ ବର୍ଷ ବୟସରେ ସେବମ୍ବେ ଆସିଥିଲେ । ପ୍ରଥମେ ସେ ଇଣ୍ଡିଆନ ପିପୁଲ୍ସ୍ ଥିଏଟରରେ ଯୋଗଦେଇ ବଲରାଜ ଶାହାଣୀ ଓ କୈଫୀ ଆଜମୀଙ୍କ ସହ କାମ କରିଥିଲେ ।୧୯୬୬ରେ ସେ ପ୍ରଥମ କରି ତିସିରି କସମ ଫିଲ୍ମରେ ଅଭିନୟ କରିଥିଲେ । ୧୯୯୩ରେ ସେ ତାଙ୍କ ଜନ୍ମସ୍ଥାନ ପାକିସ୍ତାନ ଯିବା ପାଇଁ ଭିଜା ଆବେଦନ କରିଥିଲେ ଏବଂ ପାକିସ୍ତାନ ଦିବସ ପାଳନ ସମାରୋହରେ ଯୋଗଦେବା ପାଇଁ ଆମନ୍ତ୍ରଣ ଆସିଥିଲା । ଏହାକୁ ନେଇ ଅନେକ ସମସ୍ୟା ଦେଖାଦେଇଥିଲା ।
## ପୁରସ୍କାର 
* ଚଳଚ୍ଚିତ୍ର ଜଗତରେ ଅତୁଳନୀୟ ଅବଦାନ ପାଇଁ ଭାରତ ସରକାର ୨୦୦୬ରେ ପଦ୍ମ ଭୂଷଣ ସମ୍ମାନରେ ସମ୍ମାନିତ କରିଥିଲେ ।
* ତାଙ୍କର ଆତ୍ମଜୀବନୀ **ଦି ଲାଇଫ୍ ଆଣ୍ଡ ଟାଇମ ଅଫ୍ ଏ.କେ.ହଙ୍ଗଲ**ରେ ସେ ତାଙ୍କ ଆତ୍ମ କାହାଣୀ ଲେଖିଛନ୍ତି ।

## ଆଧାର 
## ବାହାର ଆଧାର 
* 
* The genial revolutionary. *ରେଡିଫ.କମ୍*.
* Marxist who made it good in movies   *ଦ ହିନ୍ଦୁ*.

ଶ୍ରେଣୀ:୧୯୧୭ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ଅଭିନେତା
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଶ୍ରେଣୀ:ବଲିଉଡ ଅଭିନେତା
ରାମକୃଷ୍ଣ କଥାମୃତ

**ଶ୍ରୀରାମକୃଷ୍ଣ କଥାମୃତ** ଶ୍ରୀ ରାମକୃଷ୍ଣ ପରମହଂସଙ୍କ ଜନୈକ ଗୃହସ୍ଥ ଶିଷ୍ୟ ଶ୍ରୀ ମହେନ୍ଦ୍ର ନାଥ ଗୁପ୍ତ ବା ଶ୍ରୀ ମ.ଙ୍କଦ୍ୱାରା ରଚିତ ଏକ ଜୀବନ ବିବରଣୀ । ଏହି ବହିରେ ଶ୍ରୀ ମ. ତାଙ୍କ ଗୁରୁଙ୍କ ସହ ସାକ୍ଷାତଠାରୁ ମୃତ୍ୟୁ ପର୍ଯ୍ୟନ୍ତ ତାଙ୍କ ସହ ବିତାଇଥିବା ସମୟରେ ତାଙ୍କ କଥୋପକଥନ ଓ ଉପଦେଶ ବର୍ଣ୍ଣନା କରିଛନ୍ତି । ବଙ୍ଗଳା ଭାଷାରେ ରଚିତ ଏହି ବହି ପାଞ୍ଚୋଟି ଭାଗରେ ବିଭକ୍ତ ।

## ଇତିହାସ 
ମହେନ୍ଦ୍ର ନାଥ ଗୁପ୍ତ ରିପନ କଲେଜରେ ଅଧ୍ୟାପକ ଭାବେ କାମ କରୁଥିଲେ । ଏବଂ ଅନେକ ସ୍କୁଲରେ ମଧ୍ୟ ପଢ଼ାଉ ଥିଲେ । ୧୩ ବର୍ଷ ବୟସରୁ ତାଙ୍କର ଡାଏରୀରେ ଦୈନିକ ବିବରଣୀ ଲେଖିବାର ଅଭ୍ୟାସ ରହିଥିଲା ।  ୧୮୮୨ ମସିହାରେ ତାଙ୍କର ଶ୍ରୀ ରାମକୃଷ୍ଣଙ୍କ ସହ ଦେଖା ହୋଇଥିଲା ଏବଂ ତାଙ୍କ ଶିକ୍ଷାଦ୍ୱାରା ପ୍ରଭାବିତ ହୋଇ ସେ ତାଙ୍କ ଦୈନନ୍ଦିନ ଜୀବନ ଓ କଥା ବିବରଣୀ ଡାଏରୀରେ ଲେଖି ରଖୁଥିଲେ । ଏହି ବିବରଣୀ ପରେ ଶ୍ରୀ ଶ୍ରୀ ରାମକୃଷ୍ଣ କଥାମୃତ ଭାବେ ପ୍ରକାଶିତ ହୋଇଥିଲା ।  ପ୍ରତି ପରିଚ୍ଛେଦରେ ସେ ସ୍ଥାନ ଓ ସମୟ ଲେଖି ରଖୁଥିଲେ । 

## ଆଧାର 
## ବାହ୍ୟ ଆଧାର 
* Sri Sri Ramakrishna Kathamrita. English translation by Dharm Pal Gupta  at Sri Ma Trust

ଶ୍ରେଣୀ:ଜୀବନୀ
ନାରଦ

ଦେବର୍ଷି ନାରଦ,ହିନ୍ଦୁ ଶାସ୍ତ୍ର ଅନୁସାରେ ବ୍ରହ୍ମାଙ୍କ ସାତ ମାନସ ପୁତ୍ରଙ୍କ ମଧ୍ୟରେ ଜଣେ।ସେ ଘୋର କଠିନ ତପସ୍ୟା ବଳରେ **ବ୍ରହ୍ମର୍ଷି** ପଦ ପ୍ରାପ୍ତ କରିଥିଲେ।ସେ ଭଗବାନ ବିଷ୍ଣୁ ପ୍ରଧାନ ଭକ୍ତଙ୍କ ମଧ୍ୟରେ ଅନ୍ୟତମ।
## ବିଭିନ୍ନ ଗ୍ରନ୍ଥ ଅନୁସାରେ 
ମହାଭାରତର ସଭାପର୍ଵର ପଞ୍ଚମ ଅଧ୍ୟାୟରେ ନାରଦଙ୍କ ବ୍ୟକ୍ତିତ୍ୱ ଏପରି ବର୍ଣ୍ଣିତ ଅଛି - ଦେଵଋଷି ନାରଦ ବେଦ ଏବଂ ଉପନିଷଦ ତତ୍ତ୍ଵଜ୍ଞ, ଦେଵତାମାନଙ୍କ ପୂଜ୍ୟ, ପୁରାଣମାନଙ୍କ ପାଣ୍ଡିତ୍ୟ ଅଧିକାରୀ, ପୂର୍ଵକଳ୍ପର ତଥ୍ୟ ଜ୍ଞାନୀ, ନ୍ୟାୟ ଏବଂ ଧର୍ମର ତତ୍ତ୍ଵଜ୍ଞ, ଶିକ୍ଷା, ବ୍ୟାକରଣ, ଆୟୁର୍ଵେଦ ତଥା ଜ୍ୟୋତିଷ ବିଦ୍ୟାର ଅପାର ଜ୍ଞାନୀ, ସଂଗୀତ-ପାଣ୍ଡିତ୍ୟରେ ନିପୁଣ, ପ୍ରଭାବଶାଳୀ ବକ୍ତା, ମେଧାବୀ, ନୀତିଜ୍ଞ, କବି, ମହାପଣ୍ଡିତ, ବୃହସ୍ପତିଙ୍କ ପରି ମହାଜ୍ଞାନୀମାନଙ୍କ ସନ୍ଦେହ ଦୂର କରିପାରୁଥିବା ଧର୍ମ-ଅର୍ଥ-କାମ-ମୋକ୍ଷର ଯଥାର୍ଥ ଜ୍ଞାନୀ । ସେ ପୁଣି ଯୋଗଶକ୍ତିରେ ସମସ୍ତ ଲୋକମାନଙ୍କ ସମାଚାର ଜାଣିପାରୁଥିବା, ସାଂଖ୍ୟ ଏବଂ ଯୋଗର ସମସ୍ତ ରହସ୍ୟ ଜାଣିଥିବା, ଦେଵତା-ଦୈତ୍ୟମାନଙ୍କୁ ଵୈରାଗ୍ୟର ପୁନର୍ମୁଖୀ କରିଥିବା, କର୍ତ୍ତବ୍ୟ ଏବଂ ଅକର୍ତ୍ତବ୍ୟର ଭେଦ ବୁଝିପାରୁଥିବା, ସମସ୍ତ ଶାସ୍ତ୍ରରେ ପ୍ରଵୀଣ, ସଦ୍‌ଗୁଣମୟ, ସଦାଚାରର ଆଧାର, ଆନନ୍ଦର ସାଗର, ପରମ ତେଜସ୍ଵୀ, ସମସ୍ତ ବିଦ୍ୟାରେ ନିପୁଣ, ସମସ୍ତଙ୍କ ହିତକାରୀ ଏବଂ ସର୍ବତ୍ର ଗତିଶୀଳ । ଅଠରଟି ମହାପୁରାଣ ମଧ୍ୟରୁ ଏକ ‘ନାରଦୋକ୍ତ ପୁରାଣ’, ଯାହା ‘ବୃହଦ୍‌ନ୍ନାରଦୀୟ ପୁରାଣ’ ନାମରେ ପ୍ରସିଦ୍ଧ।

ମତ୍ସ୍ୟପୁରାଣରେ ଉଲ୍ଲେଖ ଅଛି ଯେ ନାରଦ ବୃହତ୍‌କଳ୍ପରେ ଯେଉଁ ଅନେକ ଧର୍ମ-ଆଖ୍ୟାୟିକା ଉଚ୍ଚାରଣ କରିଥିଲେ, ସେହି ୨୫,୦୦୦ ଶ୍ଳୋକ ଥିବା ମହାଗ୍ରନ୍ଥ ହିଁ ନାରଦ ମହାପୁରାଣ । ଏବେ ଉପଲବ୍ଧ ନାରଦପୁରାଣରେ ୨୨,୦୦୦ ଶ୍ଳୋକ ଅଛି, ଏବଂ ଅବଶିଷ୍ଟ ୩,୦୦୦ ଶ୍ଳୋକ କମ୍ ରହିଛି, କାରଣ ପ୍ରାଚୀନ ପାଣ୍ଡୁଲିପିର କିଛି ଅଂଶ ନଷ୍ଟ ହୋଇଯାଇଛି । ନାରଦପୁରାଣରେ ପ୍ରାୟ ୭୫୦ ଶ୍ଳୋକ ଜ୍ୟୋତିଷଶାସ୍ତ୍ର ବିଷୟରେ ଅଛି । ଏହି ଗ୍ରନ୍ଥର ନାରଦସଂହିତାରେ ମଧ୍ୟ ଜ୍ୟୋତିଷଶାସ୍ତ୍ରର ବ୍ୟାପକ ବିଚାର କରାଯାଇଛି, ଯାହାରୁ ପ୍ରମାଣିତ ହୁଏ ଯେ ନାରଦ କେବଳ ଭକ୍ତିର ଆଚାର୍ଯ୍ୟ ନୁହନ୍ତି, ସେ ଜ୍ୟୋତିଷ ଶାସ୍ତ୍ରର ମଧ୍ୟ ପ୍ରଧାନ ଆଚାର୍ଯ୍ୟ ।

## ଆଧାର 
## ଅଧିକ ତଥ୍ୟ 
ଶ୍ରେଣୀ:ବିଷ୍ଣୁଙ୍କ ରୂପ